הוועדה לביטחון לאומי, כנסת 25, פרוטוקול מספר 58, 2023-07-13 00:00

צביקה פוגל: אני אפתח את הוועדה באיזה סלוגן שלא המצאתי אותו, אבל אני מאוד אוהב אותו – המלחמה בתאונות הדרכים היא מלחמה על החיים

צביקה פוגל:  התוספת שלי לעניין הזה, זה שהאויב – ההגה, נמצא אצלנו בידיים, מה שהופך את המלחמה הזאת במשהו אחר לחלוטין

צביקה פוגל:       כשהתכוננתי לדיון הזה, עברתי קצת על החומר שיש במקומות הגלויים ובמקומות האחרים

צביקה פוגל:  הופתעתי לגלות שמה שאנחנו מפרסמים בכל שנה על מספר ההרוגים, זה מספר כואב, זה מספר שבאמת בלתי נסבל, אבל המספר שהימם אותי, זה שבכל שנה יש במדינת ישראל 30 אלף נפגעים בתאונות דרכים

צביקה פוגל:  חברים זה מספרים בלתי אפשריים, ועל כן אני מאוד מודה לחברי חבר הכנסת בועז טופורובסקי שהעלה את הנושא הזה לדיון

צביקה פוגל:  אני מעריך שאם אתה לא היית מעלה אותו, אני הייתי מתחיל להתעסק בו כנראה עוד יותר מאוחר

צביקה פוגל:  אז תודה רבה

צביקה פוגל:  זכות הדיבור למציע ההצעה לקיום הדיון הזה, אנחנו נסיים ב-11:30, אני חייב לרוץ דיונים נוספים

צביקה פוגל:       בועז בבקשה

בועז טופורובסקי: תודה רבה אדוני היו"ר ואני מתנצל על העיכוב בפתיחת הדיון, הוא באשמתי והתנצלותי

בועז טופורובסקי:  אני עוסק בנושא של תאונות דרכים הרבה זמן, והשנה אנחנו כבר עברנו את ה-200 הרוגים, וכמו שאתה אמרת הסיפור הזה הוא לא הרג הרוגים, זה הפצועים, פצועים קל, בינוני וקשה

בועז טופורובסקי:  גם העלות התקציבית למשק הכי גדולה עם הפצועים בינוני, אני יודע בתור אחד שהיה פצוע בינוני מתאונת דרכים

בועז טופורובסקי:  יש הרבה מאוד דברים שאנחנו עושים ומנסים לעשות בכל מה שקשור לתאונות דרכים, אני חושב שהמדינה לא עושה מספיק

בועז טופורובסקי:       עכשיו אנחנו מגיעים לנושא של המשטרה, גם המשטרה אני מכיר כבר מספר ניצבים, ראשי אגפי תנועה, אני יודע שזה לא התפקיד הכי מבוקש, ואני יודע שגם קשה לגייס שוטרים בכלל במשטרה, אבל גם לאגף התנועה

בועז טופורובסקי:  אני ניסיתי מספר פעמים לקבל מספר תשובות מהמשטרה, ויש לי כמה דברים שאני לא מצליח להבין לגמרי

בועז טופורובסקי:  אני חושב שבמכלול המלחמה בתאונות דרכים, שזה חינוך, ומערכת בתי המשפט, וכל מה שקשור למשרד התחבורה ותשתיות והכל, הוא בכלל מאוד חשוב, אבל מה שיכול עכשיו ברגע זה להציל חיים, אני אגיד את זה בפשטות – זה צ'קלקה בכבישים

בועז טופורובסקי:  כי אין מישהו שאני שאלתי אותו, וגם ההיגיון מסביר את זה, שלא אומר שכשרואים צ'קלקה, זאת אומרת המחשבה שיש שוטרי תנועה, קודם כל נוסעים לפי חוק, מאטים, מסתכלים על הכביש, מאותתים, ומפחדים

בועז טופורובסקי:  אנחנו כמובן רוצים שאנשים לא יפעלו מפחד, אלא יפעלו מתוך הבנה ומתוך רצון אמיתי לא לפגוע באחרים, אבל רוב האנשים לא מבינים שכלי רכב הוא יותר מאקדח, ואם מישהו הולך עם אקדח ויורה סתם ברחוב, הוא יודע שהוא ייכנס לכלא

בועז טופורובסקי:  אבל אם מישהו נוסע בכלי רכב, ותוך כדי זה מסתכל בטלפון, הוא לא חושב על זה שזה כאילו הוא יורה באקדח בלי לכוון באמצע הכביש או הרחוב

בועז טופורובסקי:       ולכן, הנושא של המשטרה ואגף התנועה הוא מאוד חשוב

בועז טופורובסקי:  אני כאן בא בשביל לחזק את המשטרה, ולראות איך אפשר כאן אנחנו מקבלי ההחלטות לבוא ולעזור למשטרה, ואני רוצה לתת כמה דוגמאות ממידע שיש לי וגם כמה שאלות שאני אשמח שיענו לי סוף סוף

בועז טופורובסקי:       ועדת שיינין ב-2005 המליצה, אנחנו 2023, וב-2005 היו פחות כבישים, פחות מכוניות, פחות הכל

בועז טופורובסקי:  ועדת שיינין המליצה על 450 ניידות בכבישי ישראל, הם אמרו שהמצב האידיאלי אפילו זה 450 ניידות במשמרת

בועז טופורובסקי:  היום יש 230 ניידות תנועה סך הכל, עוד מעט יגידו גם כמה אופנועים, יש עוד כמה עשרות אופנועים, אבל 230 ניידות תנועה סך הכל

בועז טופורובסקי:  עלות ניידת אני יודע לפי בט"פ שזה שישה תקנים, ועוד תחזוקה זה 1

בועז טופורובסקי: 9 מיליון שקלים בשנה, ועוד 900 אלף לרכב להצטיידות

בועז טופורובסקי:  היום אני גם יודע שעם המחסור הזה בניידות, לפי מה שאני עשיתי בדיקה במשמרת לילה אני הייתי בהלם

בועז טופורובסקי:  יש 15 שוטרי תנועה כל הלילה, יכול להיות שאתם תתקנו אותי ותגידו לי שאני מדבר שטויות, אבל אם המספר הזה הוא נכון לפי הבירור שאני עשיתי, זה כאילו אין שוטרים בלילה

בועז טופורובסקי:  זה אומר לעבריינים, לשיכורים, לאלה שלא מבינים שזה נשק או שלא אכפת להם, זה אומר להם שתעשו מה שאתם רוצים

בועז טופורובסקי:  אני בכלל לא מדבר על במקביל אלינו יש דיון בוועדת חוץ וביטחון על הנושא של אכיפה ביהודה ושומרון, שם זה הרבה יותר מורכב ומסובך

בועז טופורובסקי:  אני קורא לזה המזרח הפרוע

בועז טופורובסקי:  מעבר לבעיות תשתיות שיש שם, להיות שוטר שם זה כמעט בלתי אפשרי, כי פלסטינים לא חייבים, יש סיפור שלם אבל אנחנו לא מדברים על זה

בועז טופורובסקי:       שיינין גם דיבר על העברת מתגייסים כדי לעזור למחסור התמידי שיש בשוטרי תנועה, וגם בקושי לגייס, ואני לא יודע מה קורה עם זה, אז אני אשמח לדעת

בועז טופורובסקי:  אני עובר לשאלות – מה קורה עם הצטיידות בניידות? ניידות זה כולל אופנועים

בועז טופורובסקי:  מה קורה עם העברת מתגייסים למשטרת התנועה? אני גם לא יודע מה תקציב אגף התנועה, אני ביקשתי בישיבה הקודמת של ועדת המשנה, שבעקבותיה ביקשתי מאדוני היו"ר את הוועדה כאן, לדעת מה תקציב אגף התנועה, כמה קיבלתם השנה לעומת שנה הקודמת

בועז טופורובסקי:  הרי אם יש תוספת תקציבית משמעותית בזכות מפלגתך, למשטרה ולמשרד ביטחון לאומי שזה דבר שהוא מאוד מאוד נצרך, אני אשמח לדעת כמה זה הולך למשטרת התנועה

בועז טופורובסקי:  ואני אגיד לך יותר, זה לא סקסי משטרת התנועה, זה לא סקסי מאבק בתאונות הדרכים, אז יותר כל הזמן מדברים על איך נאבקים בפשיעה

בועז טופורובסקי:  אני רוצה לדעת מה תקציב אגף התנועה, כמה כסף מועבר, מה הקשיים ואיך אנחנו הולכים לבדוק את הקשיים

בועז טופורובסקי:       בנוסף, אני מקווה שאתם רושמים את זה כי אחרת אני אעבור על זה עוד פעם ועוד פעם ועוד פעם

בועז טופורובסקי:  חקירת תאונות דרכים קטלניות – אני רוצה לדעת איך מתבצעת חקירה, האם הכל נשמר במאגר, האם יש התפלגות, האם יש שימוש בנתונים, האם יש שיתוף עם הרלב"ד

בועז טופורובסקי:       דבר נוסף זה אכיפה דיגיטלית

בועז טופורובסקי:  עד היום אנחנו מדברים על מצלמות א/3, אני יודע שיש רצון למשטרה להעביר את האכיפה למצלמות מהירות ממוצעת, ורוצים להשתמש ב-AI לשם פיתוח

בועז טופורובסקי:  אני רוצה לדעת מה קורה עם זה, מתי זה נכנס, והאם לא מנסים להכניס למצב שבו זה הכל או כלום

בועז טופורובסקי:  זאת אומרת שלא יקרה מצב שבשביל שיהיה את כל המהפכה הדיגיטלית עכשיו זה ייקח עשר שנים, ועשר שנים יחכו המצלמות שכבר עובדות בפיילוט בכביש 90 אני יודע

בועז טופורובסקי:  אני גם אשמח לדעת נתונים על הפיילוט שעשיתם אגף התנועה בכביש 90

בועז טופורובסקי:  דרך אגב, נסעתי בו לפני כמה ימים

בועז טופורובסקי:       דבר נוסף זה משמרות הזהב

בועז טופורובסקי:  המשטרה לחצה וקיבלה שמשמרות הזהב יועברו מתחת לאגף התנועה, אל היחידות בשטח, אל התחנות המקומיות

בועז טופורובסקי:  היום יש רק 20 תקנים של מש"קים תחת התחנות המקומיות, ויש ממש זעקה, גם ממשרד החינוך – מאגף זהירות בדרכים, וגם מהרשויות המקומיות ומבתי הספר

בועז טופורובסקי:  הם אומרים שזה גומר את משמרות הזהב, השוטרים לא מתעסקים בזה, כולל שזה ה-נ

בועז טופורובסקי: ע

בועז טופורובסקי: ת שלהם בתחנות המקומיות, תמיד לוקחים אותם לתפקידים אחרים, וכמות בתי הספר עם משמרות הזהב במקום שהיא תעלה, היום היא בערך 50%, היא רק הולכת ויורדת

בועז טופורובסקי:  שלא נדבר על ההבדל בין מוסדות חינוך בחברה היהודית, החינוך הממלכתי, שם יש 54%, אל מול מוסדות החינוך בחברה הערבית עם 8%, והחברה החרדית עם בערך גם אותו מספר

בועז טופורובסקי:  שם יש גם ילדים שמתים בכבישים, בדרך כלל בתי ספר, אני מצטער אדוני שהארכתי

בועז טופורובסקי:       השאלה האחרונה ברשותך, זה התיקים בבתי משפט שתביעה משטרתית עושה

בועז טופורובסקי:  אני יודע שאנחנו מנסים לעשות את העבירות המנהליות ואני בעד זה, למרות הדיון שהיה בוועדת הכלכלה ונשמעו הרבה טענות דווקא מהקואליציה נגד

בועז טופורובסקי:  אם באמת נפתחו בשנת 2022, 154,220 תיקים ונסגרו 151,649, אני אשמח להבין מה הפער, איך אנחנו דואגים שהעומס המטורף שיש בתביעות והן בבתי המשפט לתעבורה, לא גורם לזה שיש מצד אחד עינוי דין, מצד שני יש עבריינים שמשתחררים לחופשי, ומצד שלישי שזה הכאב לב הכי גדול שיש לי, יש המון המון משפחות שמרגישות שבאו וקטפו להם חיים, ולפעמים גם בצורה ממש לא מקובלת ולא חוקית, ובסופו של דבר האנשים האלה או יוצאים מהכלא, או מקבלים עבירות מאוד מאוד מקלות, אבל הבעיה שבגלל העומס מי שיש לו כסף, משיג את העורכי דין שבקשר עם התובעים המשטרתיים, וככה הולכים וסוגרים עסקאות

בועז טופורובסקי:  הדברים האלה חייבים להיפסק, אנחנו רוצים שלא יהיה איפה ואיפה, ואנחנו רוצים להציל חיים בדרכים

בועז טופורובסקי:       אז אלה השאלות שלי, אני אשמח לענות עליהם ואני עוד פעם בא ואומר, אני באמת מאמין שהמגיפה הזאת של ההרוגים בתאונות הדרכים, יש הרבה פתרונות בטווח הבינוני והארוך

בועז טופורובסקי:  בטווח הקצר זה הצ'קלקה ברחובות

בועז טופורובסקי:  תודה

צביקה פוגל: תודה רבה לחבר הכנסת בועז טופורובסקי

צביקה פוגל:  אני חייב להגיד לכם, בשמונה חודשים שאני חבר בבית הזה, האיש שבאמת מרים את הדגל הזה לאורך כל השמונה חודשים, למעט חודשיים שנעדרת בגלל התאונה שאתה עברת, או שלושה, אז בהחלט בועז האיש שנושא את הדגל הזה, ואני שמח שיש מישהו שמתעסק עם זה

צביקה פוגל:       אני יודע שיש פה סדרה של שאלות, אני בטוח שעל רובן אתם תוכלו לענות, ועל מה שלא אני אדרוש שהתשובות יועברו אלינו בכתב מיד אחרי הדיון הזה, או במהלך השבוע הקרוב כדי שבאמת נוכל להתעסק בזה בעתיד עם נתונים, עם דברים משמעותיים

צביקה פוגל:  הבנתי שמישהו הכין לנו סרט, אז בואו נפתח את הדיון עם איזה סרטון קצר, ומיד אחריו להתייחסויות

צביקה פוגל:  בבקשה

צביקה פוגל:       (הקרנת סרטון)     

צביקה פוגל: תודה רבה, כמה זה לא נעים

צביקה פוגל:  אני עד הבוקר חשבתי שמה שקרה לי אתמול בערב, זה בגלל שהתקינו לי אתמול מצלמת 360

צביקה פוגל:  עכשיו אני מבין שזה בגלל שקבעת את הדיון להבוקר, שאתה רוצה לדון בעניין

צביקה פוגל:  סתם איזה מישהו החליט שהוא נעצר בי באוטו בגלל שהרמזור לא התאים לו

צביקה פוגל:  בבקשה התייחסויות לפני שאנחנו פונים למשרד לביטחון לאומי, בסדר? בבקשה יניב

יניב יעקב: תודה

יניב יעקב:  עו"ד יניב יעקב, מנכ"ל עמותת אור ירוק

יניב יעקב:  ראשית אני רוצה להודות לך אדוני על עצם קיום הדיון, לחבר הכנסת טופורובסקי שמוביל את זה

יניב יעקב:  לפני מספר שעות נרשמה הרוגה 201 מתחילת השנה, דנה בן שושן ז"ל, אחות, חובשת, אם לשישה, דבר שרק מראה לנו עד כמה הקטל הזה נמצא כאן מידי יום ויכול להגיע לכולנו

יניב יעקב:  אנחנו רואים 201 הרוגים, עלייה של 9% אחוזים מתחילת השנה בהשוואה לשנה שעברה, והדיון הזה הוא כל כך חשוב, כי הדבר שיכול לעצור את זה כאן ועכשיו, זה אכיפה וזה תוספת של שוטרים וניידות

יניב יעקב:  כי כל מה שראינו בסרטון לפני רגע, זה תאונות, שאם הייתה אכיפה שמייצרת תחושה אצל הנהגים שיש סיכוי גבוה מאוד שיתפסו אותם, כי יש שוטר ויש ניידת, אז יכול מאוד להיות וסביר להניח שחלק מהתאונות האלה היו נמנעות

צביקה פוגל: יניב אני חייב לעצור אותך רגע

צביקה פוגל:  אני מבין לאן אתה הולך, וזה בסדר אני איתך בעניין הזה

צביקה פוגל:  אבל ההגה הוא בידיים שלנו, הוא לא בידיים של השוטרים

צביקה פוגל:  מה אנחנו עושים כדי להרגיע אותנו? להתחיל להתנהל כמו שצריך?      

יניב יעקב: אז מה שצריך להתחיל לעשות, אחד, מבחינת המשטרה, וכן יש חשיבות מאוד גדולה לנראות של המשטרה בכבישים, ואני לא מדבר על דוחות

יניב יעקב:  המשטרה התפקיד שלה, בעיקר אגף התנועה זה לא לחלק דוחות, זה שיראו, כי ברגע שיידעו שיש שוטרים כבר ישימו את הטלפון בצד, ולא ינהגו במהירות מופרזת, ועוד הרבה דברים שאנחנו כנהגים כאזרחים מרשים לעצמנו

יניב יעקב:       גם דרך אגב, אם אנחנו מסתכלים בעולם, המדינות שהצליחו זה מדינות שהנושא של אכיפה היה רכיב מרכזי בתוך התוכנית הלאומית שלהם, שהיו לזה משאבים, כמו שחבר הכנסת טופורובסקי אמר קודם – מחסור של 200 ניידות, מחסור של מאות שוטרים, ובאמת יש לנו הזדמנות

יניב יעקב:  נרשם הישג מאוד משמעותי בהגדלה של התקציב של המשרד לביטחון לאומי, וצריך לראות איך אנחנו מנצלים את זה

יניב יעקב:  כי אם אנחנו מסתכלים, וזה לא רק מהממשלה הנוכחית, אנחנו רואים עלייה בתקציב של המשטרה באופן כללי, לא בהיקפים שראינו עכשיו המאוד משמעותיים, ואל מול זה, אין הלימה אם בכלל לגבי התקציב של אגף התנועה

יניב יעקב:  ואנחנו אומרים, אם יש עלייה, לפחות שחלק מזה אנחנו נראה את זה בשטח עם שוטרים, עם ניידות שיכולים באמת לבוא ולעשות שינוי בתפיסה של האזרחים את האפשרות שלהם לבצע עבירות תנועה, כי בסופו של יום זה הגיים צ'יינג'ר, זה מה שישנה את זה, וככה אנחנו נצליח

יניב יעקב:       האמירה שלי בשורה התחתונה – היא תנו לשוטרים לעבוד

יניב יעקב:  תנו להם את הניידות, תנו להם את המצלמות

יניב יעקב:  תקנה כוח אדם, כי יש שם מי שרוצה לעשות, וקושרים להם את הידיים

יניב יעקב:  ואני גם ברשותך אציע שנקיים בוועדה במקביל לדיונים נוספים, דיוני המשך, באמת לראות איך הנושא הזה מתקדם, והאם יש באמת העברה של משאבים נוספים וכיצד משתמשים בהם

צביקה פוגל: אחד העוזרים שלי, אלוף משנה במילואים קובי ירושלמי, הוא מורה בבית ספר

צביקה פוגל:  היה מורה להיסטוריה עד אתמול, וממחר הוא נדרש בבית ספר נדמה לי בקריית שמונה, להיות המורה שמלמד את התלמידים על נהיגה נכונה, על בטיחות בדרכים והכנה לתיאוריה

יניב יעקב: על חינוך תעבורתי

צביקה פוגל: נהדר, בדיוק ההערה הנכונה

צביקה פוגל:  כמה אנחנו משקיעים בזה?      

מקס אבירם: מקס אבירם, מנהל אגף זה"ב, נגישות ואורח חיים בטוח במשרד החינוך

מקס אבירם:  הכתובת היא ירושלים, אני גר בירושלים

מקס אבירם:  זה בהלצה

מקס אבירם:  אני רוצה לומר כמה דברים

מקס אבירם:  א', נקודת ההשקה שלנו עם משטרת ישראל היא בנקודה אחת ספציפית ומאוד מאוד קריטית מבחינתנו, וזה משמרות הזהב

מקס אבירם:       מזה למעלה מ-50 שנה, פועל פרויקט של משמרות הזהב בבתי ספר, שזה פרויקט שבו תלמידים גדולים יותר, בשכבת הגיל של היסודי, קרי כיתות ה'-ו', מסייעים לילדים יותר קטנים לעבור במעברי החצייה הקרובים

צביקה פוגל: כמה שנים זה מתקיים?      

מקס אבירם: למעלה מ-50 שנה

צביקה פוגל: אנחנו יודעים לבוא ולהגיד כמה זה השפיע על אותם ילדים בהיבט של תאונות והכל?      

מקס אבירם: ברור, ברור, ברור

מקס אבירם:  גם בהיבט של מנהיגות, גם בהיבט של אחריות, המון המון היבטים, וגם בהיבט של המפגש של האזרח הקטן, קרי קטן מבחינה גילית, עם השוטר

מקס אבירם:  לא במובן של 'תאכל, אם לא – יבוא שוטר', אלא בצד הטוב של ההוויה הזו

מקס אבירם:  ואנחנו מזה 50 שנה מקיימים את הפרויקט הזה באמצעות המשטרה, כאשר הכלל הבסיסי כדי שהעסק הזה יעבוד כמו שצריך, זה שמשטרת ישראל באמצעות יחידה מאוד מאוד קטנה שהייתה ב-40 תקנים, למעשה הכשירה את תלמידי כיתות ה' להפעלה של הפרויקט כשהם מגיעים לכיתה ו'

מקס אבירם:  זה כל הסיפור, זאת אומרת הכשרה בכיתה ה', הפעלה בכיתה ו', וזה מסייע רבות גם להורים, גם לבתי הספר, גם לתלמידים עצמם שמשתתפים

מקס אבירם:  יש לי חלק מהילדים שלי שהשתתפו באידיאל הזה

בועז טופורובסקי: אני הייתי בזה

בועז טופורובסקי:  אני זוכר את זה כל כך, זוכר את השוטרת שהייתה אצלי בכיתה, חיכינו לדבר הזה, זוכר איך היינו, לימדו אותנו ממש דברים שמי חשב עליהם בכיתה ה' – כמה זמן לוקח לרכב לעצור

בועז טופורובסקי:  אני זוכר את זה ממש

מקס אבירם: אני בוגר בית ספר חקלאי, אז אני לא התנסיתי בזה, אבל בסדר זה העניין

מקס אבירם:  בכל מקרה, כל הסיפור הזה מבוסס על העובדה שאותה יחידה מגיעה בתיאום מראש לבתי ספר ברחבי הארץ, מקיימת את ההדרכה הזו, ובעצם מכשירה את תלמידי ה' לקראת זה שהם יעשו את העבודה

מקס אבירם:  ברבות השנים קרו כמה דברים קריטיים בעינינו

מקס אבירם:       אחד, היחידה הספציפית הזאת שהייתה אמונה על ההדרכה, קוצצה ב-50%

מקס אבירם:  מ-40 תקנים ל-20 תקנים שיוצרים בעצם ברבות השנים פער של הדרכה

מקס אבירם:  פער שיוצר מצב שבו יש בתי ספר שלא יכולים להתחיל את הפרויקט הזה בתחילת שנה, ואז התחילו לנסות ולמצוא כל מיני פתרונות

מקס אבירם:  למשל, מש"קים בהרים וביישובים השונים, שהם יעשו את העבודה, והכשרנו אותם

מקס אבירם:  עם הקורונה אנחנו גם צילמנו את כל מהלך ההדרכה הזה, באמצעות שוטרים, צילמנו בעצם מערך הדרכה מצולם שמשמש גם את בתי הספר בתיווך של רכזי זהב

מקס אבירם:  הבעיה היא, שזה לא מחזיק מים

מקס אבירם:  בסופו של דבר זה לא מחזיק מים, וכל שנה נוצר פער של עוד כיתות שלא מקבלות את ההדרכה, ולכן הן לא יכולות לבצע את זה

מקס אבירם:  ואנחנו נמצאים בפער הולך וגדל

צביקה פוגל: והוא גדל יותר בפריפריה מקס?      

מקס אבירם: הוא גדל בכל המקומות

מקס אבירם:  אני יודע בירושלים, אני קצת יותר בעניינים כי הילדים שלי למדו בבתי ספר כאן, אז יש כאן ראש אזור ומדריכה רצינית ביותר, שכל כולה מושקעת בעניין הזה, אז היא מספיקה לעשות את העבודה

מקס אבירם:  אבל במקומות אחרים, וזה לא עניין של השוטר אשם, זה עניין של ארגון שצריך להחליט שהסיפור הזה חשוב, ואת היחידה הזאת מחזיקים לצורך העניין הזה, כדי למלא את המטרה הזו, כי יש פתרונות אחרים

מקס אבירם:  אפשר לקחת את זה מהמשטרה ולעשות איזשהו מכרז חיצוני, ויחידת הדרכה תעשה את ההדרכה

מקס אבירם:  אבל אז אנחנו לא משיגים את מה שאנחנו רצינו ורוצים להשיג כל השנים, את המפגש הזה בין השוטר לבין התלמיד

צביקה פוגל: ברור

צביקה פוגל:  תודה מקס, תודה רבה

צביקה פוגל:  לא הספקתי להגיד גם לך יניב, תודה

יניב יעקב: אדוני ברשותך עוד נקודה אחת אם אפשר

צביקה פוגל: קיבלת את הרשות

יניב יעקב: תודה

יניב יעקב:  יש עוד דבר אחד מרכזי שצריך להבין, שהפעילות המשטרתית האכיפתית בכבישים ובכלל, זה גם מאוד מתחבר לביטחון האישי

יניב יעקב:  אנחנו רואים גם המון אלימות שזולגת לכביש, וכשרואים שוטר תנועה זה דבר שמייצר ביטחון אישי לנהגים, לכל משתמשי הדרך, והנוכחות הזאת יש לה השפעה הרבה יותר גדולה מאשר רק על הכביש ורק על העבירות תנועה, וזה דבר שתורם לביטחון האישי של כל האזרחים גם

צביקה פוגל: אני שמח שקלעתי לדעתך, זה שורה אצלי לסיכום

צביקה פוגל:  נתיבי ישראל יש פה מישהו? בבקשה

יצחק עייש: יצחק עייש, מנהל אגף בטיחות

יצחק עייש:  בתוכנית החומש שאושרה ויש פה גם נציג משרד התחבורה שבטח ידבר על זה, סכום לא מבוטל מהתוכנית הזו הוא מיועד לשבילי אופניים בתוך הערים

יצחק עייש:  בראש העין כבר עובדים, באופקים כבר עובדים

יצחק עייש:  מה שזה יעשה בעתיד, זה יוריד את האופניים החשמליים ואת האופניים הרגילים, וגם את הקורקינטים מהכבישים, ואנחנו מקווים שזה ימנע תאונות

יצחק עייש:       בנוסף לזה, אנחנו מטפלים בכל שנה במשהו כמו 60-70 מוקדי סיכון, פרויקטים ייעודיים כדי לשפר תשתיות באותם פרויקטים

יצחק עייש:  מר הייק הוא יו"ר הוועדה לקביעת מוקדי סיכון, הפרויקטים האלה נבחרים לאחר תאונות דרכים, ושיפור התשתית מביא לירידה בתאונות הדרכים האלה, לפחות במקומות שבהם אנחנו פועלים

יצחק עייש:       בנוסף לזה, יש כמובן פרויקטים גדולים יותר, כמו כביש 90 שעכשיו בערבה עושים עוד 20 קילומטר, אני מקווה שאנחנו נמשיך את זה גם בשנה הבאה, ונקבל תקציב לעוד הרחבה של הכביש

יצחק עייש:  בסך הכל, תוכנית החומש היא בסכום בהיקף חסר תקדים ביחד לתוכנית החומש הקודמת

יצחק עייש:  בתוכנית החומש הקודמת, 50 מיליארד שקלים

יצחק עייש:  תוכנית החומש הנוכחית תוקצבה ב-73 מיליארד שקלים, כך שהתשתיות הולכות להשתפר, וזה חוץ מהרכבות שאנחנו עושים

בועז טופורובסקי: תוכנית החומש הבנתי שיש רק 23-24 תקציב, או שלא הבנתי נכון? או שרק פורסם מה יהיה ב-23, 24?      

יצחק עייש: אני כמו שראיתי את המפה של תוכנית החומש, כל תוכנית החומש פרוסה על המפה

יצחק עייש:  יכול מאוד להיות שכרגע אושרו 23-24, אבל הכוונה היא לאשר גם את השלוש שנים אחרי זה

בועז טופורובסקי: אתם מציגים את זה בוועדת הכלכלה ביום שני?      

יצחק עייש: אנחנו מציגים את זה, כן

יצחק עייש:  מה שיהיה, כנראה שזה יהיה המנכ"ל שיציג את זה

בועז טופורובסקי: אני רק רוצה להגיד, שנת"י מפלצת במובן החיובי של המילה, מרובת משימות ותקציבים, הם עושים את המקסימום ושם זה תמיד עניין של משאבים, כי כביש 40 שאנחנו עשינו בו גם דיון, ויש בו כל הזמן הרוגים, גם בו נסעתי לפני כמה ימים, אז כשאתה עושה את זה לפי קילומטר, אתה מוצא פחות הרוגים

בועז טופורובסקי:  אבל כשאתה נוסע בכביש, אתה אומר לא יכול שזה דרך לאילת, או למצפה רמון וכו' וכו', ולכן יש להם הרבה משימות

בועז טופורובסקי:  בגלל זה אני חושב שעד שייגמר חומש, חבל על ה-1500 הרוגים שיהיו עד אז, אולי אפשר להוריד את זה, כאן אני באמת מאמין שהמשטרה יכולה לעזור לכם

צביקה פוגל: אנחנו גם נגיע אליהם, עוד רגע

צביקה פוגל:  בוא רק נשלים את הרקע שלנו

צביקה פוגל:  אביעד נמצא פה העיתונאי? דבר

אביעד אברהמי: אביעד אברהמי, עורך מגזין האופנועים פול גז

אביעד אברהמי:  טוב, האמת שהכנתי כמה דברים, אבל אני דווקא רוצה לדבר על, אני לא אדבר על דו גלגלי, כי יש הרבה מה להגיד על דו גלגלי

אביעד אברהמי:  אני אדבר דווקא באופן כללי

אביעד אברהמי:  אני חושב שהרוח פה מסביב לשולחן היא מאוד בעייתית, מכיוון שבאג'נדה של אור ירוק, חברנו, אכיפה ובעצם האשמת הנהג זה האג'נדה שמלווה את אור ירוק כבר הרבה מאוד שנים

יניב יעקב: אביעד אני חושב שאת האג'נדה שאנחנו, האכיפה היא טובה לכולם

צביקה פוגל: יניב, יניב, אצלי בדיונים לא מתפרצים בדרך כלל

צביקה פוגל:  תודה

אביעד אברהמי: אין שום בעיה עם אכיפה, אכיפה זה דבר חשוב, אבל אכיפה זה רק חלק מהעניין

אביעד אברהמי:  בראש ובראשונה צריכה להיות תרבות, תרבות נהיגה

אביעד אברהמי:  בשביל תרבות נהיגה צריך תרבות, וזה קודם כל נובע מחינוך

אביעד אברהמי:  ולכן, לבוא ולהאשים את הנהג, זאת אומרת לשים את המטרה על הנהג, עוד ניידות, עוד אכיפה, הסרטון היפה המטורף הזה שהם הראו מקודם מה קורה בכבישים בלי משטרה, אני הייתי משנה את הכותרת ל-'מה קורה בכבישים בלי תרבות נהיגה', וזה צריך לבוא מגיל מאוד צעיר, מגיל אפס, לימוד ותרבות נהיגה מגיל אפס, מגיל גן

אביעד אברהמי:  זה לא משהו שאפשר לפתור בוועדה כזו או אחרת, זו צריכה להיות תוכנית ממשלתית, ארוכת טווח, יעד עליון של הממשלה לטפל בתאונות הדרכים, לא דרך אכיפה

אביעד אברהמי:  אכיפה זה חשוב, אבל זה הדבר האחרון שצריך להיות

אביעד אברהמי:  זאת אומרת, בתוך סל הכלים שהממשלה צריכה לתת למלחמה בתאונות הדרכים, אכיפה זה אחד הדברים, ולדעתי זה גם צריך להיות הדבר האחרון

אביעד אברהמי:  קודם כל חינוך

צביקה פוגל: תודה רבה אביעד, חשוב מאוד

צביקה פוגל:  ראיתי שם ניצוצות, כן

צביקה פוגל:  שם וכתובת

יעקב מזרחי: שמי יעקב זכריה, ואני מנהל חטיבת מבצעים ברלב"ד

יעקב מזרחי:  אני אפתח ואומר שיש לנו קשר טוב מאוד עם המשטרה, עם אגף התנועה

יעקב מזרחי:  המנכ"ל שלנו נפגש עם ראש האגף, אנחנו מקיימים קשר רצוף לאורך השנה, גם עם האגף, גם האת"נים המחוזיים, גם עם התחנות, ובמה שקיים אנחנו משתדלים לעשות את הכי טוב שאפשר, ובסך הכל יש שיתוף פעולה בתחום הזה

יעקב מזרחי:       יחד עם זה, אנחנו מובילים היום תוכנית לאומית

יעקב מזרחי:  תוכנית שאמורה להביא להפחתה של 50% בנפגעים החמורים, והתוכנית כוללת שבעה נושאים

יעקב מזרחי:  הנושאים הם עיר בטוחה, שהרעיון של עיר בטוחה זה להפחית את המהירות בערים ל-30 קמ"ש

יעקב מזרחי:  זה תוכניות שכבר בוצעו בחו"ל, והן הוכחו כתוכניות מוצלחות

יעקב מזרחי:  הן הביאו להפחתה משמעותית של נפגעים חמור בערים

יעקב מזרחי:       התוכנית השנייה זו תוכנית חברה ערבית

יעקב מזרחי:  אנחנו יודעים שהחברה הערבית נפגעת יותר מגודלה באוכלוסייה, ואנחנו מייחדים לה תוכנית מיוחדת כדי לטפל בתופעה הזו

יעקב מזרחי:  הנושא השלישי זה רכב כבד

יעקב מזרחי:  מעורבות של רכב כבד בתאונות היא מעורבות גבוהה מאוד, ואנחנו מטפלים בנושא הזה

צביקה פוגל: יש איזשהי חקיקה שהייתם רוצים שאנחנו נחוקק כדי לעזור לכם בעניין הזה?      

יעקב מזרחי: אנחנו עוסקים גם בנושא חקיקה, אין לי כרגע רשימה של נושא כזה או אחר

יעקב מזרחי:  אבל זה חלק מהדברים שאנחנו מתעסקים בהם

צביקה פוגל: אבל אתה יודע שאנחנו לרשותך

יעקב מזרחי: אנחנו עובדים עם בועז צמוד, ובהחלט ניקח את זה לתשומת לב

בועז טופורובסקי: סליחה, אני רק רוצה לתת איזשהי דוגמה לאדוני היו"ר

בועז טופורובסקי:  רכב כבד היום במדינת ישראל 2023, מגיע אוטובוס או משאית, יש שם טכוגרף זה נקרא, ששם אתה רואה את כל השעות

בועז טופורובסקי:  מוציאים את זה, ושמים אנלוגי, כמו שהיה כשאתה נהגת כנראה לפני 50 שנה

בועז טופורובסקי:  כי יש בעיות חקיקה ובלגן, אתה מבין?      

צביקה פוגל: אז בוא נעזור, נעשה את זה ביחד

בועז טופורובסקי: אתה יודע כמה ועדות כלכלה, יושבי ראש ועדות כלכלה, לא ועדות משנה, דפקו על השולחן?      

צביקה פוגל: אני לא מזלזל בוועדת הכלכלה אבל אתה יודע, אני פה

צביקה פוגל:  תמשיך בבקשה

יעקב מזרחי: הנושא הנוסף זה דו גלגלי שהוזכר פה

יעקב מזרחי:  הדיון הבא, דיון על נושא של הכשרה של דו גלגלי

יעקב מזרחי:  אנחנו נכנסנו לנושא הזה של הכשרה גם בהיבט של הכשרה נוספת מעבר להוצאת הרישיון, וגם אנחנו מטפלים היום בשינוי ההכשרה לאופנועים

יעקב מזרחי:       הנושא השלישי זה נהגים צעירים

יעקב מזרחי:  המעורבות שלהם בתאונות היא גם כן גבוהה

יעקב מזרחי:  הנושא השישי זה הכבישים הבין עירוניים, ולפני רגע הוזכר הטיפול בכבישים הבין עירוניים

יעקב מזרחי:  והנושא האחרון זה אכיפה

יעקב מזרחי:  אנחנו מיישמים את הדברים בשטח על ידי הטיפול בתשתית, בהסברה, בחינוך

יעקב מזרחי:  אנחנו עובדים יחד עם משרד החינוך בכל הנושא של החינוך לזהב, החינוך התעבורתי, וגם עם משמרות הזהב שאני אתייחס אליהן בהמשך

יעקב מזרחי:  וגם בתחום האכיפה וגם בתחום החקיקה והשפיטה, אלה הכלים שאנחנו משתמשים בהם כדי לטפל בדברים

בועז טופורובסקי: ועדת שיינין הרי נתנה לרלב"ד, מתוקף ועדת שיינין, אני למדתי אצלו דרך אגב, הקימו את הרלב"ד

בועז טופורובסקי:  הרלב"ד היה אמור לקבל כסף, בין השאר גם להצטיידות של אגף התנועה, ואז קנו את הניידות

בועז טופורובסקי:  באיזשהו שלב, החליטו שזה לא מתאים, מה זה יש עוד גוף שמפריע? רוששו את הרלב"ד, אם תשאל אותו כמה התקציב לכל התוכניות אתה תבין עד כמה תוכניות הן יפות, אבל עושים פיילוטים כדי לנסות להקטין את התקציב, והעבירו את הכסף למשטרה, והמשטרה פחות הביאה את זה לאגף התנועה בוא נגיד את זה ככה

יעקב מזרחי: אנחנו מאמינים שבפארטו, מה שהביא לבלימת הקטל זה התשתיות והאכיפה

צביקה פוגל: כשאתם אומרים תשתיות, אני מבין שאתם נוגעים לפער שבין הכמות או מספר הכבישים ואיכותם, למספר כלי הרכב ואיכותם

יעקב מזרחי: אנחנו מדברים גם על תשתית בין עירונית, וגם על התשתית העירונית

צביקה פוגל: לא, לא, אני לא התייחסתי להפרדה

צביקה פוגל:  יש חוסר איזון בין כמות הרכבים שיש, לכמות הכבישים, האיכות של שני הצדדים

יעקב מזרחי: אנחנו פחות מתייחסים לכמות הרכבים וביחס ביניהם, אלא יותר לבטיחות שבכבישים

יעקב מזרחי:  אנחנו דוגלים בתפיסת המערכת הבטוחה

יעקב מזרחי:  תפיסת המערכת הבטוחה אומרת, שאדם יעשה טעות, וזה שעושה טעות הוא לא חייב להיהרג

יעקב מזרחי:  גם אם הוא יעבור באדום, או גם אם הוא סטה מהנתיב, זה לא אומר שהוא חייב להיהרג

יעקב מזרחי:  אם הוא סוטה מהנתיב, בצד שמאל, אז כדי שלא יעבור לנתיב בצד השני, צריך מעקה שימנע את המעבר שלו לצד השני ויגרום לתאונה חזיתית

יעקב מזרחי:  זו התפיסה שלנו, ולשם אנחנו מכוונים את הדברים

יעקב מזרחי:       אנחנו חושבים שפארטו, תשתיות ואכיפה הם הדברים שיבלמו את הקטל בדרכים

יעקב מזרחי:  הזכרתי קודם שמטפלים גם בדברים האחרים, אבל מה שיכול בטווח הזמן הקצר והבינוני, זה שני התחומים האלה

יעקב מזרחי:  התשתיות מתקדמות עם השנים, יש תקציבים ויש תוכניות רב שנתיות, אבל לצערנו בנושא אכיפה אנחנו רואים שיש ירידה באכיפה

יעקב מזרחי:  אנחנו רואים שחסר ניידות בכבישים, ואנחנו רואים שזה בא לידי ביטוי גם כן במספרים

יעקב מזרחי:       אנחנו חושבים שללא אכיפה, לא ניתן להגיע לשינוי

יעקב מזרחי:  אנחנו יודעים שב-2018, בית המשפט דרש מהמשטרה להפסיק להפעיל את מצלמות א/3

יעקב מזרחי:  הייתה ישיבה משפטית, ובית המשפט הורה להפסיק את ההפעלה של המצלמות

יעקב מזרחי:  מחקר שנעשה לתקופה הזאת, הראה שיש עלייה בתאונות

יעקב מזרחי:  אנחנו רואים קשר ישיר כשיש ירידה באכיפה של מהירות, אז יש עלייה במהירות בשטח, וזה מביא ליותר תאונות וליותר נפגעים

יעקב מזרחי:  אנחנו חושבים שכדי להתקדם ליעד שהציבה המדינה, הפחתה ב-50% בנפגעים החמור, חייבים לתגבר את האכיפה

יעקב מזרחי:  עם כל הדברים ששמענו כאן, ועם זה שאנחנו מבינים שאגף התנועה וגם - - - שנמצאים במחוזות, אם הם לא מקבלים תגמור, הווה אומר שאנחנו נשארים בסד"כ הקיים, שיש בו היום פער גדול

יעקב מזרחי:       ועדת שיינין בזמנו דיברה על 450 ניידות בכבישים

יעקב מזרחי:  אם היום יש 250, הפער הוא 200 ניידות

בועז טופורובסקי: נכון ל-2005, מאז התווספו עוד קצת כבישים ורכבים על הכביש

יעקב מזרחי: אנחנו חושבים שצריך להגביר את האכיפה הקיימת, אנחנו גם חושבים שצריך לעבור בצורה משמעותית ליותר אכיפה דיגיטלית

יעקב מזרחי:  אנחנו גם עושים יזמים עם המשטרה כדי לקדם את הדברים האלה

יעקב מזרחי:  למשל בכביש 90 שהוזכר כאן, היופי בפיילוט שיש בכביש 90, זה אכיפת מהירות על קטע

יעקב מזרחי:  עד היום מצלמות א/3, אוכפות את המהירות נקודתית

יעקב מזרחי:  אם עברת ליד המצלמה ובמקרה נסעת באותו קטע במהירות, אז שם אנחנו מדברים על ממוצע

יעקב מזרחי:  אתה נכנס לקטע, יוצא מהקטע, ואתה מקבל את הממוצע ואז האכיפה היא רלוונטית יותר

יעקב מזרחי:  אנחנו פועלים עם המשטרה, אנחנו בונים תוכנית אשכול בטוח באשכול המפרץ, וחלק מתוכנית האשכול מדברת על הגברת האכיפה ושיתוף פעולה עם המשטרה במקום הזה

יעקב מזרחי:  אנחנו שוכרים להם רכבים כדי להגביר את פעילות האכיפה, וגם מסייעים ברכש של מצלמות כדי להגביר את האכיפה במקום

יעקב מזרחי:       אנחנו עושים איתם שת"פ השבוע

יעקב מזרחי:  אנחנו לפני חודש עלינו בקמפיין של חגורות בטיחות בחברה הערבית

יעקב מזרחי:  פנינו למשטרה ותיאמנו איתם, שבהמשך לקמפיין, חודש אחרי, הם יגבירו אכיפה על חגורות כדי לראות שאכן הקמפיין משפיע בשטח

יעקב מזרחי:  יש שיתוף פעולה, הם עושים את זה איתנו, ואנחנו רצים על הדברים האלה בשטח

יעקב מזרחי:       יש גם שיתוף פעולה עם חקירות

יעקב מזרחי:  אנחנו פוגשים את החוקרים שלהם בשטח, מקבלים מידע שאנחנו יכולים לקבל, לא הכל אנחנו יכולים לקבל, וכשאנחנו עושים בדיקות עומק, אז גם בעניין הזה אנחנו פונים לאגף ומקבלים בצורה מסודרת מידע

צביקה פוגל: בסוף כל שנה או בסוף כל חציון, אתם עושים לעצמכם איזשהו סיכום לקראת הפקת לקחים ובודקים אותו מול המשטרה למשל? זאת אומרת, אם הגעתם למסקנה שהדבר הבולט בשנה האחרונה היה נסיעה במהירות מופרזת, אתם משווים את הנתונים עם הסיכום של המשטרה? כי אני מניח שהמשטרה גם עושה דבר כזה

יעקב מזרחי: אנחנו יושבים איתם על נושאים שאנחנו רואים שבולטים, ואנחנו מתאמים איתם תוכניות

יעקב מזרחי:  בתחום הבין עירוני, הקמפיין הקרוב שאנחנו הולכים לצאת איתו, הוא קמפיין של מהירות, והוא כנראה יעלה בתחילת אוקטובר

יעקב מזרחי:  והמסר שם יהיה על המשמעות של נסיעה מעבר למהירות המותרת

יעקב מזרחי:  גם פה אנחנו נפנה לאגף, שחודש אחרי הקמפיין נגביר אכיפה בשטח, ונראה את הקשר

צביקה פוגל: יפה מאוד

צביקה פוגל:  עוד משהו יעקב?      

יעקב מזרחי: כן, אני אסיים רק בנושא של משמרות זהב

יעקב מזרחי:  אני מצטרף לכל מה שנאמר פה לגבי משמרות הזהב

יעקב מזרחי:  אני אתן נתון – אנחנו עשינו בשיתוף עם משרד החינוך מפקד

יעקב מזרחי:  בדקנו את מצב הבטיחות של בתי הספר

יעקב מזרחי:  עשינו את המפקד הזה לפני שנתיים, וייאמר לזכותו של חבר הכנסת טופורובסקי, הוא הקצה לנו 20 מיליון שקלים כדי לטפל בסביבה הבטיחותית סביב בתי הספר, ואנחנו פועלים בנושא הזה, ואנחנו חידשנו את המפקד

יעקב מזרחי:  במאי יצאנו למפקד נוסף, ואני אתן נתון אחד

יעקב מזרחי:  אנחנו בימים האלה מסכמים אותו, אבל אני אתן נתון אחד בנושא משמרות הזהב

יעקב מזרחי:       מי שמילא את המפקד זה רכזי הזהב של בתי הספר

יעקב מזרחי:  האם תלמידי כיתות ה' עברו הכשרה כהכנה לשנה הבאה? בסקר כולו נבדקו 1706 בתי ספר, על השאלה הזאת ענו 1134 בתי ספר, והתשובות מראות ש-671 אומרים 'כן', אבל 433, כ-40% מבתי הספר, לא ביצעו הדרכה לכיתות ה'

יעקב מזרחי:  המשמעות היא, שב-1 לספטמבר, אין מי שיעמוד במשמרות הזהב

יעקב מזרחי:  ב-40% מבתי הספר, אלה שאני יודע לדבר עליהם כאן

יעקב מזרחי:       אני אתן עוד נתון, אולי כדי להתייחס לנושא של התקציב, רק בנושא הזה של משמרות זהב ובזה אני מסיים

יעקב מזרחי:  בעבר הרלב"ד העבירה בין 3-5 מיליון שקל מידי שנה, עבור התקנים של שוטרות הזהב

יעקב מזרחי:  הייתה בקשה במשטרה שהתקציב הזה יעבור אליהם גם כן בבסיס כמו תקציבים אחרים, ואכן התקציב עבר

יעקב מזרחי:  אבל מאז שהתקציב עבר, הייתה החלטה פנימית במשטרה לקצץ את התקנים

יעקב מזרחי:  הם כן נתנו לזה פתרון, לפחות בכוונות שלהם, החליטו להעביר את ההכשרה לשוטרים הקהילתיים, שיכול להיות שזה רעיון טוב, אבל בפועל היישום שלו לא מתאפשר בשטח, ואנחנו רואים את התוצאות

יעקב מזרחי:       אני חושב שזה משהו שהוא גם ערכי, הוא גם חינוכי, הוא מדבר על הילדים שלנו

יעקב מזרחי:  אני חושב שלצד כל הדברים האחרים החשובים, יש מקום גם לתת פתרון אחת ולתמיד לנושא הזה, ואולי בשנת הלימודים הבאה זה המקום לטפל בזה

צביקה פוגל: תודה יעקב

בועז טופורובסקי: אני רוצה ברשותך, זה בסדר שאני נותן הערות ביניים אחרי שמישהו מסיים או שאתה מעדיף- - -      

צביקה פוגל: לא, אבל אני סולח

בועז טופורובסקי: אני רוצה להגיד רק שני דברים, כי נשמעו כאן מספר ביקורות, אבל הרלב"ד הוא מאוד מאוד מנומס

בועז טופורובסקי:  לרלב"ד אין כמעט תקציב

בועז טופורובסקי:  אם אני הייתי לוקח את זה באחוז ממה שצריך, הוא מקבל 2% בערך מהתקציב שהוא צריך

בועז טופורובסקי:  אף פעם הוא לא קיבל את כל מה שהוא צריך, אבל כשהוא קיבל חלק מרכזי יותר, היה ירידה משמעותית בתאונות הדרכים

בועז טופורובסקי:  כל התקציבים שנלקחו ממנו בשם 'זה מפריע לנו, תן לנו לעשות את זה', נלקחו ולאט לאט נעלמו

בועז טופורובסקי:  כי בטיחות בדרכים, היא לא סקסית סליחה

בועז טופורובסקי:  היא פחות עם לחצים

בועז טופורובסקי:  אם לפני 20 שנה בערך כל האנשים שאני מכיר, שהיו שותים ונוהגים, כולם בלי יוצא מן הכלל נתפסו על ידי משטרה ונשללו להם רישיון, כולם בלי יוצא מן הכלל, היו לי חברים שהיו עושים את זה, הייתי מתעצבן עליהם, הם כולם היה להם שלילה

בועז טופורובסקי:  היום כשיש לי אחיינים כבר בגילאי 20, הם כולם שותים ונוהגים, אין משטרה, הם לא דואגים, הם חושבים שאני זקן כזה – "איפה אתה רואה משטרה? אין משטרה, משטרה אולי היה פעם", ככה זה הדיבור

בועז טופורובסקי:  אז זה משהו שחשוב לדעת

בועז טופורובסקי:       דבר נוסף, גם מה שהוא אמר, שים לב

בועז טופורובסקי:  מה שהם עושים עם המשטרה, שוכרים להם רכבים, קודם כל זה אבסורד

בועז טופורובסקי:  שוכרים לה רכבים, מה הם מסכנים? צריך לתת להם כל מה שהם צריכים

בועז טופורובסקי:  דבר שני, זה רק באשכול המפרץ כי אין להם תקציב

בועז טופורובסקי:  אז איך הם עובדים עם האוצר? משכנעים אותו, אומרים בוא ננסה את זה באיזה חלק, אבל זה אומר שבאשכול המפרץ אולי יהיה קצת יותר בטיחות בדרכים, אבל בשאר המדינה שזה רוב המדינה, בתקווה יהיה רק עוד כמה שנים אם זה יצליח, ואם יצליחו להשיג תקציב

צביקה פוגל: אז הנה הרמת לי להנחתה, ואני אחזיר לך בזום

צביקה פוגל:  בואו רגע נעלה את נציגת משרד האוצר, כי היא לחוצה, היא עוד רגע צריכה לרדת

צביקה פוגל:  אז אורלי בבקשה

אורלי ליימן עיני: בוקר טוב

אורלי ליימן עיני:  שלום לכולם, ואני כבר מצטערת שאני עולה בזום, זו באמת הייתה התראה קצרה ולא הצלחתי להשתחרר ממחויבויות קודמות

בועז טופורובסקי: את ברכב? אני מקווה שאת לא נוהגת תוך כדי, כי אז זה יהיה מאוד מענין

אורלי ליימן עיני: לא, בדיוק חניתי

אורלי ליימן עיני:  כל הדיון חשבתי על זה שזה יהיה מאוד אבסורדי אם אני אצטרך לעלות מהרכב לדיון הזה

צביקה פוגל: בגלל זה חיכיתי, עד שתחני

אורלי ליימן עיני: אבל תודה קודם כל על הדיון החשוב הזה

אורלי ליימן עיני:  נשאלו פה כמה פעמים מה תקציב המשטרה ובכמה הוא גדל וספציפית על את"ן

אורלי ליימן עיני:  אז א', אני מציעה שנציג המשטרה יתייחס, כי זו באמת רזולוציה שהכי מתאימה למשטרה, זו רזולוציה שאנחנו פחות מתעסקים בה כמשרד אוצר

אורלי ליימן עיני:  אבל אם תרצה אני יכולה להתייחס מלמעלה

צביקה פוגל: נשמח מאוד

אורלי ליימן עיני: אוקיי, אז בתקציב 2022 התקציב בעצם מתחלק לשניים

אורלי ליימן עיני:  ההוצאה העיקרית היא על שכר, על שכר של שוטרים, לרבות דלק וכל ההוצאות הנלוות לתקן של שוטר, שזה עמד על 320 מיליון שקל

אורלי ליימן עיני:  בנוסף היה עוד 27 מיליון שקל לכל מיני הוצאות של מודיעין, של טכנולוגיה, של שכירות וכו'

אורלי ליימן עיני:  המשטרה ריכזה מאמצים בלעשות רכש של אמצעים וטכנולוגיה, של עוד 7 מיליון שקלים

אורלי ליימן עיני:       בשנת 2023, 2024, היה כמובן את הגידול המשמעותי שכולכם שמעתם עליו וגם הזכרתם אותו בדיון

אורלי ליימן עיני:  פרטי החלוקה הם עוד בדיונים בין המשטרה למשרד לביטחון לאומי, אז אני מציעה ששוב תפנו את השאלה לנציג

אורלי ליימן עיני:  אני חושבת שלא תהיה לו תשובה ברורה, כי זה לא נסגר סופית בין השר לבין המשטרה, אבל אני רק מניחה שא', תקציב השכר לא יירד, יהיו אולי פלטים רוחביים, וגם אני יודעת שמתוכננת הגדלה ספציפית לאת"ן

אורלי ליימן עיני:       המחקרים מלמדים אותנו שהאכיפה הכי אפקטיבית היא אכיפה - - -      

צביקה פוגל: טוב אנחנו נסתפק בזה לצערי

צביקה פוגל:  יש עוד מישהו מהארגונים שרוצה לדבר לפני שאנחנו עוברים לרשויות?      

אורלי ליימן עיני: אני מקווה ששמעתם

צביקה פוגל: התנתקת לנו

אורלי ליימן עיני: אוקיי, אז אני אחזור ואגיד שברמה המחקרית, אנחנו רואים שהדבר הכי חשוב באכיפה זה שהבן אדם יידע שיש סיכוי גבוה שהוא ייתפס

אורלי ליימן עיני:  זאת אומרת לא עונש כבד, ולא קנס מאוד מאוד גבוה, אלא יותר זה שהסיכוי להיתפס יהיה גבוה, ולכן הדרך לעשות את זה, זה באמצעות אמצעים טכנולוגיים, ואנחנו רואים שגם בעולם לשם הם הולכים

אורלי ליימן עיני:  דיברתם הרבה על החשיבות של נראות של ניידות, אבל צריך לדעת שא', יש גבול לכמה ניידות אפשר לשים, וב', כבר היום המשטרה מתמודדת עם חוסר מאוד מאוד גבוה של שוטרים

אורלי ליימן עיני:  קשה לה מאוד לגייס, יש פערי דגימה מטורפים, ולכן גם אם נוסיף - - - זה פחות אפקטיבי

אורלי ליימן עיני:  אז גם אנחנו רואים שברחבי העולם עושים את זה, גם מחקרים מדברים על זה, וברור שהכיוון צריך להיות טכנולוגיה

אורלי ליימן עיני:  מצלמות שאפשר לפרוס אותם בצורה מאוד מאוד רחבה, ואנשים יודעים שהסיכוי להיתפס ברגע שהם עוברים את המהירות המותרת, או אפילו ברגע שהם עם טלפון, מאוד מאוד גבוהה

אורלי ליימן עיני:  ואם חברי הכנסת יוכלו לעזור לנו להכווין את המשאבים לשם, אני חושבת שהמשטרה כבר מסכימה שלשם זה צריך ללכת, אז זה יהיה מצוין

אורלי ליימן עיני:  כל תקן כזה שווה המון המון מצלמות שהיה אפשר לשים

בועז טופורובסקי: אורלי אני יכול לשאול אותך שאלה ברשותך?      

צביקה פוגל: אני בדיוק רציתי להגיד לך שאני נותן רשות לבועז לשאול אותך שאלה

בועז טופורובסקי: אוי סליחה

בועז טופורובסקי:  אני פשוט מאוד מאמין באמצעים טכנולוגיים, ולכן אני לחצתי כשהיינו בקואליציה, והשגתי כספים קואליציוניים שחלקם 10 מיליון שקל לאמצעים טכנולוגיים לאגף התנועה

בועז טופורובסקי:  את עכשיו אמרת שהם קיבלו 7 מיליון שקל

בועז טופורובסקי:  גם זה ניסיתי להשיג הבנה מאגף התנועה, איך הלך ה-10 מיליון שקל, ולפי הגמגום שלי, הבנתי שלא כל מה שהשגתי הגיע לאגף התנועה

אורלי ליימן עיני: כן, אז שוב זו רזולוציה שעדיף שנציג המשטרה יענה

אורלי ליימן עיני:  אני מכירה שיש 7 מיליון שקלים, ואולי באמת עוד 3 מיליון שקלים מהקואליציוני - - - לנציג המשטרה שממש רואה את הרזולוציה הזאת

צביקה פוגל: מאז אחוז, תודה אורלי, תודה שפינית לנו קצת זמן לעניין הזה

צביקה פוגל:  עוד מישהו מהעמותות? אתה רצית, כן בבקשה

צביקה פוגל:  שם וכתובת, אני מכיר אותך אבל האחרים אולי לא

יוחאי וג'ימה: יוחאי וג'ימה, ראש מינהל ביטחון וחירום, מרכז שלטון מקומי

יוחאי וג'ימה:  אני חייב פה התנצלות לחבר הכנסת בועז

יוחאי וג'ימה:  בישיבה הקודמת אני לא הגעתי, אבל נקראתי לישיבת ועדת מל"ח עליונה, זה היה בהתראה קצרה אז אני ממש מתנצל

יוחאי וג'ימה:       קודם כל, מה שדיברו פה על נושא של משמרות הזהב, אמת ויציב

יוחאי וג'ימה:  אני בכלל חושב שאם אתה רוצה לשלוט שדבר יקרה, אתה לא צריך להעביר אותו לאף אחד, כי התקציב נשאר אצלך, ככה יש לך בקרה שכל מה שאתה משלם גם קורה

יוחאי וג'ימה:  אז אמרתי למנכ"לית שלא תעביר את זה לבסיס התקציב, תשאיר את התקציב אצלה כדי שתהיה לה איזשהי בקרה שזה קורה

יוחאי וג'ימה:  לא בגלל שהמשטרה לא רוצה לעשות, המשטרה אנחנו מכירים את זה, זה היה עוד תקופה של קורונה, אז תחשבו השוטר הקהילתי כל כך הרבה משימות, שהמשימה האחרונה זה היה אולי להגיע לבית ספר ולעשות הדרכות

יוחאי וג'ימה:  זה לגבי זה

יוחאי וג'ימה:       לגבי אכיפה דיגיטלית, אנחנו בעבר ניסינו במסגרת הביזור סמכויות, להמשיך ולהרחיב את זה

יוחאי וג'ימה:  כי אנחנו היום ברשויות המקומיות עושים אכיפה של נת"צ, של הנת"צים

יוחאי וג'ימה:  לדעתי זה עד סוף 2023 כל הרשויות אמורות לעשות את זה, ומי שלא תעשה משרד התחבורה יעשה את זה במקומו

יוחאי וג'ימה:  וניסינו להרחיב את זה לעבירות של שחור לבן, ממש כמו פרסה במקומות שאסור

יוחאי וג'ימה:  אני היום בבוקר הגעתי - - - עברתי במעבר חצייה הראשון, יש שם איסור פרסה, הרכב שעשה פרסה במקום וכמעט דרס אותי על מעבר החצייה

יוחאי וג'ימה:  זה דבר שניתן במסגרת הרחבה של הנת"צים, של האכיפה על נת"צים, לתת לרשויות המקומיות לאכוף באכיפה דיגיטלית

יוחאי וג'ימה:  זה אחד הדוגמאות

יוחאי וג'ימה:       ניסינו לקדם את זה, מאוד התקשינו

יוחאי וג'ימה:  גם משרד התחבורה, וגם משטרת ישראל

יוחאי וג'ימה:  פיילוטים ודברים כאלה

יוחאי וג'ימה:  אני אומר, היום אנחנו אוכפים נת"צ, אז למה אי אפשר לאכוף דבר כזה? נסיעה בניגוד לתנועה

יוחאי וג'ימה:  אני עובד ברחוב הארבעה 19, חברה אתם מסתכלים מלמעלה, אני רואה קורקינטים, אופנועים, נוסעים בניגוד לתנועה, ממש מול מכוניות, גם בלי קסדות

יוחאי וג'ימה:  זה הדו גלגלי, נשאיר קצת משהו לצוהריים

יוחאי וג'ימה:  זהו זה מה שיש לי להגיד

צביקה פוגל: יוחאי אני רוצה לשאול אותך שאלה, אתה לא חייב לענות לי עליה, אבל מכיוון שאתה מעורב קצת במרכז השלטון המקומי ובדברים האלה – למה השיטור העירוני לא נדחף לעניין הזה? אני מכיר את עמדת המשטרה, אני רוצה לשמוע אותכם

יוחאי וג'ימה: כי חלק מסל העבירות של השיטור העירוני, הוא לא מוגדר לו הנושא של אכיפת תנועה

צביקה פוגל: אני אשמח לשמוע אחרי זה התייחסות שלכם

יוחאי וג'ימה: אני רוצה להגיד שלנו, לנו, כשלטון מקומי, אנחנו מנהלים איזשהו שיח עם המשטרה לגבי אכיפה של כל סוגי החניות שיש

יוחאי וג'ימה:  כלומר חניות באוטובוסים, כל מה שמסכנים, להעביר את זה לרשות המקומית, שהרשות המקומית תתעסק עם זה

יוחאי וג'ימה:  כלומר, הפנייה שתהיה גם ל-100, היא תעבור ישר ל-106, ברשויות שיש להם כמובן מוקד והכל, כדי להוריד את הלחץ ממשטרת ישראל, לפחות בכל מה שנוגע לחניות

יוחאי וג'ימה:  אנחנו עושים את זה בהמון המון רשויות, והרבה רשויות משתפות פעולה עם זה

יוחאי וג'ימה:  זה במסגרת הניסיון שלי

צביקה פוגל: תודה רבה יוחאי, תודה רבה לכל הדוברים עד עכשיו למי שלא הספקתי לומר

יניב יעקב: אדוני סליחה, אפשר עוד משפט קצר ברשותך?      

צביקה פוגל: יניב אתה כל פעם בא לי עם משפט קצר

יניב יעקב: אמת, קצר

צביקה פוגל: בוא נמדוד אותך, כן

יניב יעקב: אין בעיה, בהתייחס למה שאביעד אמר קודם

יניב יעקב:  אביעד אנחנו דיברנו על אכיפה כי הדיון הוא אכיפה

יניב יעקב:  הדיון הוא לא דו גלגלי, אז לדיון הדו גלגלי זה אחרי זה

יעקב מזרחי: לכן לא דיברתי על דו גלגלי

יניב יעקב: הדיון הוא אכיפה, וזה דיברנו על אכיפה

יניב יעקב:  להתייחס לאג'נדה של אור ירוק, אור ירוק דואגת לפתיחות של הרוכבים

יניב יעקב:  אם תחכה לדיון הבא גם תשמע עד כמה, לא לאכיפה של הרוכבים

צביקה פוגל: יניב, אצלי בדיונים בדרך כלל הוויכוחים ביניכם לא פה

צביקה פוגל:  תמצא לכם מקום אחר

צביקה פוגל:  לפני שנעבור למשרד לביטחון לאומי, אני אעשה רגע פאוזה קטנה

צביקה פוגל:  הצטרף אלינו חבר הכנסת ואליד אלהואשלה, בבקשה

וליד אל-הואשלה: שלום לכולם

וליד אל-הואשלה:  אני לא יכול להתחיל בלי להתייחס למה שקורה בחברה הערבית ב-24 שעות האחרונות, שישה נרצחים

וליד אל-הואשלה:  בכל הכפרים והיישובים הערבים יש לנו נרצחים

וליד אל-הואשלה:  122 נרצחים מתחילת השנה

וליד אל-הואשלה:  לצערי הרב ראש הממשלה לא לוקח אחריות, הבטיח ונפגש עם חברי כנסת ערבים ולא עשה כלום עד עכשיו

וליד אל-הואשלה:  בושה לממשלה, בושה למדינה שלנו שהיא מתייחסת לנושא הזה בזלזול רב

וליד אל-הואשלה:  אנשים נרצחים ברחובות, וזה מה שקורה

צביקה פוגל: למרות שזה לא קשור לנושא שלנו, גם אני שותף לכאב שלך, תאמין לי

צביקה פוגל:  אני לא חושב שיש מישהו שלא שותף

צביקה פוגל:  בבקשה ואליד

וליד אל-הואשלה: כשנבחרתי לכנסת כאן, פגשתי את חברי בועז טופורובסקי

וליד אל-הואשלה:  במשך שנים גם כשהייתי בתפקידים אחרים כאן בכנסת, עוסק בנושא הזה של תאונות דרכים

וליד אל-הואשלה:  הצטרפתי אליו, אני גם עוקב במה שקורה בחברה הערבית, נפגש עם עמותות אזרחיות שעומלות ועובדות על מנת לצמצם כמה שיותר את נושא תאונות הדרכים בחברה הערבית

וליד אל-הואשלה:  שליש מההורגים בתאונות דרכים הם מהחברה הערבית

וליד אל-הואשלה:  359 ב-2022, מתוכם 114 הם מהחברה הערבית, כאשר האחוז של החברה הערבית הוא חמישית מהאוכלוסייה בכלל במדינה, ולכן צריך לשים דגש על הנושא הזה, צריך עוד משאבים על מנת שאנחנו נוריד את המספרים האלה, מספרים אסטרונומיים

וליד אל-הואשלה:       במדינה מתוקנת לא יכול להיות שאנחנו עומדים במספרים האלה

וליד אל-הואשלה:  וכמובן שאני אתמוך ואעבוד ביחד עם כולם

וליד אל-הואשלה:  עם הוועדה, עם בועז, על מנת שאנחנו נצליח להוריד כמה שיותר מהאסון הזה

וליד אל-הואשלה:  תודה

צביקה פוגל: תודה רבה לך ואליד, הכאב שאתה מתאר בכל הנקודות האלו הוא כאב נכון וכולנו שותפים

צביקה פוגל:  המשרד לביטחון לאומי, בבקשה תחליטו מי מדבר

רפ"ק אוריאל יצחק: אני רק רוצה להוסיף לגבי מה שאמרה נציגת האוצר על התקציב

רפ"ק אוריאל יצחק:  אז כפי שהיא אמרה, יש תקציב שוטף של 27 מיליון בשנה, שמשמש בעיקר לתפעול המבצעי, מערך א/3, מעבדה טוקסיקולוגית והדוחות

רפ"ק אוריאל יצחק:  בנוסף, כוח אדם ותחזוקו עד 320 מיליון

רפ"ק אוריאל יצחק:  חוץ מזה יש את פרויקט מ- - - האכיפה הדיגיטלית שבשנת 2022 מומשו 13 מיליון עבור האמצעים ו-7 מיליון עבור כוח אדם

רפ"ק אוריאל יצחק:  בתוכנית ל-2023 האכיפה דיגיטלית עד 28 מיליון, ויש רכיבים נוספים לתקציב

רפ"ק אוריאל יצחק:  חבר הכנסת טופורובסקי דיבר על 10 מיליון, מתוכם התקבלו חמישה, ששימשו 1

רפ"ק אוריאל יצחק: 7 מיליון לאמצעים, למשל"ט ומצלמות, ו-3 מיליון לכלי רכב, 13 כלי רכב

צביקה פוגל: רגע, התקבלו חמישה ואיפה שאר החמישה?      

רפ"ק אוריאל יצחק: אני לא יודע להגיד, אני יודע להגיד שהתקבלו חמישה

צביקה פוגל: אולי האוצר יכול לענות על זה? היא כבר לא כאן?      

רפ"ק אוריאל יצחק: הסכום שהתקבל הוא 5 מיליון וכולו מומש

רפ"ק אוריאל יצחק:  בנוסף, התקבל 1

רפ"ק אוריאל יצחק: 5 מיליון מהרלב"ד בשנת 2022, ושימש לאכיפה דיגיטלית, ו-2 מיליון בשנה זו ב-2023

צביקה פוגל: כשאתה אומר 2023 אתה מתכוון 2023 ו-2024? או רק 2023?      

רפ"ק אוריאל יצחק: לא, 2023

רפ"ק אוריאל יצחק:  התקבל 2 מיליון מרלב"ד לשנה זו, ושימש לאמצעים

רפ"ק אוריאל יצחק:  עד כאן תמונת המצב התקציבית

רפ"ק אוריאל יצחק:  המסגרות, כפי שנאמר תקציב המדינה אושר, אבל המסגרות הפנימיות טרם נסגרו סופית

צביקה פוגל: אתה יכול רגע לסבר לנו את האוזן מבחינת עלייה, כמה זה עלייה לעומת 2022 או שנים קודמות באחוזים? במיליונים? איך שאתה רוצה

רפ"ק אוריאל יצחק: אז אני אומר, למרות שתקציב המדינה אושר, כרגע מבחינת 2023 דיברתי על מספרים של תקציב המשכי, שהוא דומה לשנה קודמת

רפ"ק אוריאל יצחק:  המסגרות הסופיות של 2023, 2024 הם נסגרו במסגרות הכלליות, אבל טרם נסגרו סופית מול האגפים והמחוזות

רפ"ק אוריאל יצחק:  לכן אני לא רוצה לנקוב במספרים

בועז טופורובסקי: אנחנו לא באמצע 2023?     

רפ"ק אוריאל יצחק: כן, אבל התקציב אושר לפני חודשיים

בועז טופורובסקי: השאלה, אתה אגף תכנון, האם יש כוונה? כי אתם יודעים מה המספרים, האם יש כוונה להעלות את התקציב ב-2023 לעומת 2022 וב-2024 לעומת 2023

רפ"ק אוריאל יצחק: אני יודע להגיד על תוכנית לתוספת תקנים במחוז שי, כ-30 תקנים סיירי תנועה בביתר עלית ומודיעין עלית

רפ"ק אוריאל יצחק:  בנוסף אני יודע להגיד על תוספת תקנים ב- - - אכיפה דיגיטלית שמתוכננים, במסגרת הגידול של תוספת השר

צביקה פוגל: מבחינת כוח אדם יש תכנון לתוספות חוץ ממחוז שי?      

שרית נשיא: רגע, אולי אני ברשותכם

צביקה פוגל: בבקשה, רק שם וכתובת

שרית נשיא: שרית נשיא מהמשרד לביטחון לאומי

שרית נשיא:  אני אתן איזשהי מסגרת, איזשהי אמירה כללית ואחר כך באמת במשטרה יוכלו לפרט לגבי התוכניות שלהם

שרית נשיא:  קודם כל אני מודה מאוד על הדיון הזה, אנחנו מתייחסים לכל הנושא של תאונות הדרכים, ובכלל הבטיחות בדרכים באופן מאוד מקצועי ומנסים למצות את היכולות שלנו בהקשר הזה

שרית נשיא:  אנחנו מבינים שזה נושא חשוב, והשתתפנו גם בדיונים הקודמים של ח"כ טופורובסקי בוועדה לבטיחות בדרכים, ובהמשך גם לשאילתה שהצגת לנו לאחרונה, וגם לדיון הקודם שהיה בוועדה, זימנו דיונים ספציפיים עם המשטרה, עם משטרת התנועה, כדי לקבל את תוכניות העבודה שלהם

שרית נשיא:  הדיון מתוכנן להיות ביום ראשון, כך שאם הדיון הזה היה מתקיים ביום שני אני מניחה שכבר היו לנו תשובות ברורות יותר

שרית נשיא:  אבל באמת כפי שאמרה אורלי מהאוצר, וגם המשטרה, המסגרת התקציבית הפנימית עדיין לא נקבעה, וחלוקת המשאבים הפנימית בתוך המשטרה עדיין לא סגורה, ולכן אנחנו ממתינים לדיונים בינינו כדי לסגור את כל הקצוות הללו

שרית נשיא:       כן מתוכננת התעצמות, כן מתוכנן מיקוד בהקשרים הטכנולוגיים, בהתעצמות הטכנולוגית, מתוך הבנה של מה שגם אורלי דיברה עליו וכולנו יודעים, הקושי לאייש ניידות, המחסור באיוש תקנים במשטרה, ובסוף העבודה שאי אפשר להציב שוטר בכל צומת, אז הרעיון הוא באמת ללכת להתעצמות טכנולוגית

שרית נשיא:  בהקשר הזה אני אגיד שאנחנו גם עובדים עם משרד התחבורה, על כל מיני אמצעים מתקדמים יותר לאכיפה

שרית נשיא:  גם במיקרו מובייל וגם בתוך הערים, גם מחוץ לערים, אנחנו מנסים להסתכל על זה בצורה קצת יותר רחבה, וגם לטווח מאוד מאוד ארוך קדימה, מתוך הבנה שבכלל המציאות התחבורתית במדינה מתפתחת מאוד, וככל הנראה תשתנה, לפחות זה הכיוונים שאנחנו הולכים אליהם

שרית נשיא:       אני אגיד רק עוד משהו אחד, יש הרבה מאוד משימות אחרות שהמשטרה מבצעת, ואנחנו חושבים שפעילות שם יכולה לסייע גם לבטיחות בדרכים, גם אם זה לא מופנה לאגף התנועה, וגם אם זה לא ספציפית למלחמה בתאונות הדרכים

שרית נשיא:  אני אתן כדוגמה את כל נושא המשילות בדרום, שזו גם תוכנית התעצמות מאוד מאוד רחבה שאנחנו עוסקים בה היום, וסוגרים את הפרטים שלה, אבל במסגרתה מתוכננת פריסת מצלמות בצמתים מאוד נרחבים בדרום, יותר שוטרים רכובים על דו גלגלי, הנראות של המשטרה כפי שדיברת עליה חבר הכנסת טופורובסקי, באמת תלך ותגדל, וגם אם האכיפה לא תהיה ממוקדת רק בנושא של הבטיחות בדרכים, אנחנו מאמינים שיהיה אימפקט חיובי גם בהקשרים הללו

וליד אל-הואשלה: כאשר את אומרת פריסת מצלמות, מה המספר בערך?      

שרית נשיא: אז אנחנו עובדים על התוכנית, הפרטים עדיין לא סגורים

שרית נשיא:  יש דיונים גם בנושא הזה, אני לא יכולה להתחייב כרגע על מספר

בועז טופורובסקי: שרית אני ברשותך, קודם כל אני מבין שתהיה התעצמות באמצעים טכנולוגיים

בועז טופורובסקי:  אני מאוד ממליץ ואני חושב שאנחנו נתמוך שזאת תהיה התעצמות מאסיבית, כי כלים טכנולוגיים לא ישנים, לא עייפים ולא מתפטרים

בועז טופורובסקי:  דבר נוסף שאולי אנחנו יכולים לעזור בוועדה, בטח המשטרה תגיד, יש להם בעיה מאוד גדולה עם מה שנקרא חזקת האחריות

בועז טופורובסקי:  חזקת אמינות

בועז טופורובסקי:  אם אדוני רוצה אני אשמח להצטרף להובלת חוק של הוועדה, שתביא את חזקת האמינות לכלים הטכנולוגיים, כי היום עורכי דין עושים בזה שימוש כדי להימנע מעבירות

שרית נשיא: להבנתי אמור להיות איזשהו דיון אחר היום שנדחה בנושא הזה, אבל כן יש לנו באמת את העניין הזה שלצד ההתעצמות הטכנולוגית, גם צריך להבטיח שאפשר יהיה להשתמש בזה כראייה בבית משפט ולנהל הליך פלילי

צביקה פוגל: אני מתעסק עם זה היום בדברים אחרים, אבל זה יהיה די דומה

בועז טופורובסקי: מה אתם עושים עם התקנים החסרים שיש? כמה שחסר תקנים, יש תקנים לא מאוישים, כמו בכל המשטרה

בועז טופורובסקי:  האם אתם גם הולכים לעשות תכנון? כי זה גם עוד יותר קשה נראה לי לגייס למשטרת התנועה, לפעמים מתפקידים אחרים במשטרה

בועז טופורובסקי:  יש תכנון לנסות לגרום לאנשים לבוא? וגם שאלתי לגבי חלופה לשירות צבאי במשטרת התנועה

בועז טופורובסקי:  זה גם כוח אדם רב, וגם כוח אדם זול

שרית נשיא: כן, אז בהקשר הזה אני לא יודעת, אני אברר ואני אחזור אליך

שרית נשיא:  לגבי הרעיון הזה, אני לא הכרתי אותו, אני שומעת עליו היום בפעם הראשונה

יניב יעקב: נקרא שח"מ, יכול להיות שאת מכירה את זה

שרית נשיא: אז אני לא יודעת כמה הם מופנים דווקא לאגף התנועה, אבל נבדוק את זה

שרית נשיא:  אבל מבחינת הגיוס למשטרה, אז ההתייחסות היא באופן כללי, כי בעיית הגיוס למשטרה ובעיית איוש התקנים היא בעיה ידועה וגדולה, והיא חולשת על פני כל גפי המשטרה, זה לא רלוונטי רק לאגף התנועה

שרית נשיא:  זה לא שבאגף התנועה לא מגיעים מועמדים, ולאגפים אחרים יש מגויסים

שרית נשיא:  אז אנחנו מסתכלים על זה באופן מערכתי, איך להביא עוד אנשים למשטרת ישראל, בהקשר הזה גם לגופים אחרים שהמשרד אמון עליו

שרית נשיא:       כפי שאתה בוודאי יודע יש את נושא השכר שהולך להיות משודרג, תנאי ההעסקה שמדברים עליהם כדי להפוך את המשרה במשטרת ישראל ליותר אטרקטיבית ולמשוך כוח אדם איכותי

בועז טופורובסקי: האם אתם מתכוונים להוסיף תקנים או לשנות את הנושא של משמרות הזהב? כי מה שאת שמעת כאן, זה שזה פרויקט מוצלח מאוד, אבל הוא בקריסה בגלל העניינים האלה

שרית נשיא: אז גם את זה אנחנו נבדוק במשא ומתן ובהתנהלות מול אגף התנועה ונחזור

בועז טופורובסקי: אני יכול לבקש שלמרות שזה משרד אחר, השתתפות משרד החינוך - - -     

צביקה פוגל: שנייה, שנייה, בוא ניתן להם צ'אנס לענות רגע

צביקה פוגל:  ניצב משנה עמיר בבקשה

צביקה פוגל:  אני רואה שאתה כבר מחזיק את המיקרופון

נצ"מ עמיר גיבלי: רציתי לענות לחבר הכנסת טופורובסקי לגבי משמרות הזהב, יש לו יותר משאלה אחת, אז קודם כל בוקר טוב לכולם

נצ"מ עמיר גיבלי:  אני רוצה גם להגיד קודם כל תודה ליעקב מהרלב"ד שכיבד אותנו ביום ההולדת שלו פה, אז מזל טוב

נצ"מ עמיר גיבלי:  ברשותך, סקירה קצרה מאוד כי שמעתי פה כל מיני נתונים, והיות התפקיד שלי זה רמ"ח מו"פ באגף התנועה, שהוא גם מחקר אסטרטגי, גם כל מה שקשור לפניות נהגים וגם כל מכשור האכיפה בארץ, וגם יחידת - - - של הרלב"ד יושבת אצלנו ביחידה, אז נעשה קצת סדר

נצ"מ עמיר גיבלי:       בלי התאונה עכשיו בצפון, מתחילת השנה 202 הרוגים במדינת ישראל, 18 יותר מתקופה מקבילה אשתקד, שבתחום העירוני 19 הרוגים יותר, ובתחום הבין עירוני יש ירידה של הרוג אחד

נצ"מ עמיר גיבלי:  אבל, ואני אומר אבל, יש קצת אופטימיות, למה? כי מבחינת תאונות אנחנו בירידה של 1127 תאונות, ומבחינת נפגעים נכון להיום אל מול תקופה מקבילה, אנחנו מדברים על ירידה של 2057 נפגעים אל מול תקופה מקבילה

נצ"מ עמיר גיבלי:  אז צריך קצת להיות אופטימיים, ולהסתכל על חצי הכוס המלאה

נצ"מ עמיר גיבלי:  אני מזכיר לכולנו שעלות תאונות הדרכים למשק הישראלי, נאמד ב-17 מיליארד שקל בשנה

נצ"מ עמיר גיבלי:       לגבי הנושא של התחום העירוני

נצ"מ עמיר גיבלי:  אני חושב, ואני משער שגם אגף התנועה שיש לו חוסר של 110 שוטרים בתחום הבין עירוני, התחום העירוני 28% מתחנות המשטרה במדינת ישראל יש שוטר תנועה אחד, וגם אותם כנראה מעסיקים במשימות אחרות

נצ"מ עמיר גיבלי:  לראיה – 42 אלף דוחות פחות מתקופה מקבילה

נצ"מ עמיר גיבלי:  אז גם המעט שיש, עסוקים במשימות אחרות, ולכן המצב הוא בכי רע בתחום העירוני בפרט, ובכלל בכל מה שקשור לתחום התנועה

נצ"מ עמיר גיבלי:       אם אני אענה על כמה שאלות ממה ששאל חבר כנסת טופורובסקי, אז קודם כל בתחום הבין עירוני אני רוצה לומר, אתם יכולים לנסוע 110 קילומטר במדינת ישראל ולא לראות אפילו ניידת אחת, זה המצב היום

נצ"מ עמיר גיבלי:  אם אני אתייחס להרוגים, אז אני אומר פה ואני הלוואי ואני טועה, בקצב של ההרוגים של היום אנחנו לא נגיע ל-350 בממוצע לשנה, אנחנו גם נגיע במקרה הטוב ל-400, במקרה הרע גם נעבור את הסכום הזה

נצ"מ עמיר גיבלי:       משמרות, אמר חבר הכנסת טופורובסקי שיש 227 ניידות, אז אני רוצה לחדד את הנתון

נצ"מ עמיר גיבלי:  כרגע ברחבי מדינת ישראל, יש כ-100 ניידות, ו-48 אופנועים

נצ"מ עמיר גיבלי:  זה מה שיש בכל מדינת ישראל, בכל הכבישים, לא 227 כפי שנאמר פה, אלא 106

נצ"מ עמיר גיבלי:       לגבי תקציב, נאמר פה הרבה דברים על התקציב

צביקה פוגל: סליחה שאני קוטע אותך עמיר, יש איזה סיבה לירידה הזאת? אתה יכול לבוא ולהגיד לי זה בגלל שאין רכש של ניידות, אין כוח אדם, מה?      

נצ"מ עמיר גיבלי: כמו שאמרתי, גם בתקינה הקיימת חסרים 110 שוטרים לתקינה, וזה אנחנו מדברים איתכם על רק אגף התנועה מבלי שנתייחס למחוזות

נצ"מ עמיר גיבלי:  המצב לא טוב, והתחלתי לומר לגבי הנושא הזה, שגם בתקציב המיועד, לפחות ממה שאנחנו יודעים באגף התנועה, אין שום תכנון לתגבר ולו בשוטר תנועה אחד, בתקציב העתידי, וזה אירוע בעייתי מאוד, וזה מסר כאילו שאנחנו חיים, אני אומר את זה ככה בעדינות – כאילו שאנחנו חיים עם זה שבכל שנה נהרגים 350 בני אדם במדינת ישראל

נצ"מ עמיר גיבלי:  אני לא רואה אירוע של תגבור של כמעט 1000 תקנים במחוזות, מבלי שיינתן, וזה מסר כמובן של אגף התנועה, מבלי שיינתנו תקנים לתחום הבין עירוני

נצ"מ עמיר גיבלי:  זה מחויב במציאות, אם אנחנו רוצים להגביר את הנוכחות והבולטות, ואני לא מתייחס כרגע לאכיפה

נצ"מ עמיר גיבלי:       לגבי משמרות זהב, אז נעשה קצת סדר

נצ"מ עמיר גיבלי:  קיבלתי את הנתונים העדכניים, נכון להיום יש שמונה שוטרים במשרה מלאה, עוד חמישה ב-3/4 משרה, אבל יש 176 מש"קים שמתוכם 25 במגזר הלא יהודי, שהם מבצעים הדרכות, ואני יכול לומר נכון להיום, 65% מהכיתות בבתי הספר, כבר קיבלו הדרכה של משמרות זהב נכון להיום

נצ"מ עמיר גיבלי:  נכון שצריך לתגבר את המשמרות זהב, אבל יש כבר החלטה מלפני כמעט שנתיים, תקנו אותי אם אני לא מדייק בדבריי, שמש"קים מסייעים בהדרכה, לוקחים את המשימה הזו ותורמים לנושא ההדרכה

נצ"מ עמיר גיבלי:  זה לגבי הנתונים

נצ"מ עמיר גיבלי:       לגבי הפעילות של אגף התנועה, ברשותך עוד מילה וחצי ואני מסיים

נצ"מ עמיר גיבלי:  אנחנו עם מה שיש לנו, ואין הרבה, אנחנו מבצעים את הפעילות שלנו בכבישים וכנגד האוכלוסיות המשפיעות

נצ"מ עמיר גיבלי:  אנחנו מנתחים את זה על בסיס יומי, עושים לא רק על תופעות, אלא על רב שנתי, על מגמות

נצ"מ עמיר גיבלי:  אנחנו משתדלים להגביר את הנוכחות והבולטות שלנו, אנחנו מבצעים סטטי בשביל שגם כשאנשים נוסעים בבוקר ואחר הצוהריים יוכלו גם לראות ניידות

נצ"מ עמיר גיבלי:  אני מניח שחלקכם רואים את אותן ניידות שעומדות בצד, גם עם המוט המתרומם בכבישים המשמעותיים והמשפיעים

נצ"מ עמיר גיבלי:  אנחנו עושים ככל מה שניתן להגביר את האכיפה באמצעים שקיימים אצלנו, וגם להחמיר את הענישה ושימוש בסמכויות מנהלתיות, קרי פסילות, השבתות

נצ"מ עמיר גיבלי:  יש לי נתונים, אם תרצה אני אוכל כמובן להציג לך אותם

נצ"מ עמיר גיבלי:       כל מה שקשור לפרויקטים טכנולוגיים, אמר את זה חבר הכנסת טופורובסקי, אפשר להשקיע עכשיו 10 מיליארד שקל, ואפשר לקנות הרבה ולהשקיע, אבל הממוצע, ובטח ירצה חברי מרמ"ד אכיפה דיגיטלית להרחיב, הזמן הממוצע להכנסת מכשיר אכיפה למדינת ישראל, הוא בין 4-5 שנים

נצ"מ עמיר גיבלי:  אז אם אנחנו רוצים לטפל במשהו בטווח המיידי, זה לא האירוע, חייבים לעשות פה איזשהו שינוי בהבנה באירוע הזה

נצ"מ עמיר גיבלי:  מכון תקנים, בתי משפט וכו'

נצ"מ עמיר גיבלי:  ולגבי ליווי של הפיילוט של כביש 90, אנחנו כמובן מחכים לראות את התוצאות

נצ"מ עמיר גיבלי:  אין בכלל ספק שככל שנרחיב את הצבת המצלמות, זה יגביר את ההרתעה, בטח כשמדובר במהירות ממוצעת, שמזה אי אפשר לברוח בשום סיטואציה, ואני תקווה שכמובן נוכל לראות גם שינוי

צביקה פוגל: עמיר, רגע לפני שאני אומר לך תודה, שאלה – יש איזשהי נקודה שחבר הכנסת בועז טופורובסקי העלה ומשכה את תשומת ליבי

צביקה פוגל:  האם יש עלייה בשנים האחרונות בתאונות בשל נהגים שיכורים?      

נצ"מ עמיר גיבלי: לא

נצ"מ עמיר גיבלי:  אחוז המעורבים של שיכורים בתאונות דרכים, זה כמעט אחוז אחד

נצ"מ עמיר גיבלי:  אני אומר את זה פה כמי שמשרת באגף התנועה 31 שנים, כמעט בכל התפקידים האפשריים, ובשנתיים האחרונות במחקר ופיתוח

נצ"מ עמיר גיבלי:  הבעיה המרכזית במדינת ישראל היום, זה טלפון נייד

נצ"מ עמיר גיבלי:  הם דורסים אותם במעברי חצייה, הם עושים תאונות, וגם בכבישים שעכשיו מפתחים אותם ועושים כל מיני פרויקטים, אני אומר לכם שהסיבה היא לא מהירות מופרזת, אלא חוסר תשומת לב של הורדת העיניים מהכביש לשנייה אחת

נצ"מ עמיר גיבלי:  ככל שהמהירות יותר גבוהה, כך גם התאונה היא הרבה יותר חמורה

צביקה פוגל: תודה רבה עמיר

צביקה פוגל:  רפי?      

סנ"צ רפי וקנין: אני רפי וקנין, אני ראש מדור אכיפה דיגיטלית

סנ"צ רפי וקנין:  למעשה במשטרת ישראל הוקמה מנהלת אכיפה דיגיטלית

סנ"צ רפי וקנין:  המנהלת עצמה אמורה להכניס את כל מכשור האכיפה הקיים היום בעולם, המתקדם היום בעולם, לשימושה של מדינת ישראל

סנ"צ רפי וקנין:  יחד עם זאת, העברת מערך א/3 לאחריות משטרת ישראל, הקמת מרכז פיענוח דיגיטלי אוטומטי, אנחנו שואפים לכך שהדוחות מרגע ביצוע העבירה ועד קבלתם, יעברו מספר דקות, יקבלו את זה באופן אוטומטי לנהג

צביקה פוגל: יש לך איזשהי הערכת לוח זמנים לתת לנו?      

סנ"צ רפי וקנין: הפרויקט הוא פרויקט גדול, זה לא רק אכיפה דיגיטלית של הסנסורים עצמם

סנ"צ רפי וקנין:  צריך להבין שמי שיראה לדוגמה את ההחלטה של בית משפט השלום ואחרי זה המחוזי בעניין הזה, ניתן דגש רחב לכל הסיפור של אופן הכנסת מכשור האכיפה, כמה ניסויים עשו, איזה סוג ניסויים עשו וכו', ולכן אנחנו רוצים לעשות את זה נכון ובטוח

סנ"צ רפי וקנין:  יחד עם זה יש את התיקוף הראייתי שצריך לאותו מכשור אכיפה

סנ"צ רפי וקנין:  למעשה, במדינת ישראל כל התקן האירופאי או האמריקאי שקיים למכשור שהוא מגיע איתו, לא תופס וצריך לעשות פה ניסויים נוספים

סנ"צ רפי וקנין:  נכון, אנחנו יותר מחמירים, ולכן זה מחייב אותנו להפיק לקחים, לראות את החלטת בית המשפט, ללמוד איך לעשות את זה נכון, כדי שהמכשיר עצמו ייכנס לאכיפת אמת

סנ"צ רפי וקנין:  הוא יעמוד בכל אותם תנאים שקבע בית המשפט

סנ"צ רפי וקנין:  לכן, כמו שאמר פה עמיר לגבי הכנסת מכשור אכיפה, בין 3-4 שנים בערך לוקח להכניס מכשור אכיפה

סנ"צ רפי וקנין:  אנחנו מנסים לקצר את זה

סנ"צ רפי וקנין:       יש חלק מהתהליכים עצמם שבאמת פה אנחנו מבקשים את הסיוע שלכם בהובלת תהליכי החקיקה עצמם, דפנה היועמ"ש פה תדבר על העניין הזה

סנ"צ רפי וקנין:  אני רוצה לדבר באמת על המשמעות גם של האכיפה הדיגיטלית

סנ"צ רפי וקנין:  אני אמרתי, צריך פה שעה לפחות רק כדי להבין מה אנחנו עושים

סנ"צ רפי וקנין:  אני אנסה לסכם את זה ככה בקצרה, אני יודע שאין הרבה זמן, ולכן אני לא אכנס לשם

סנ"צ רפי וקנין:  אבל באמת סיכויי עבריין להיתפס הם הפקטור הכי משמעותי בצמצום תאונות הדרכים

סנ"צ רפי וקנין:  למעשה אנחנו מייצרים פה את האפקט ההרתעה, שמוביל לריסון של אותו נהג, ולמעשה זה באמת בשני אופנים

סנ"צ רפי וקנין:  אחד, באכיפה גלויה

סנ"צ רפי וקנין:  אבל אכיפה גלויה היא גלויה נקודתית למקום שהניידת עומדת בה, והאכיפה הסמויה עצמה שהיא למעשה יוצרת, היא הרבה יותר משמעותית, היא רחבת היקף, כי אדם לא יודע אף פעם איפה נמצאת אותה האכיפה הסמויה עצמה, והוא יוצר גם אפקט הילה

סנ"צ רפי וקנין:  לכן המשמעות נכון כן לתת דגש לאכיפה הדיגיטלית

סנ"צ רפי וקנין:       בקצרה אני אסקור רק את האמצעים שאנחנו מכניסים

סנ"צ רפי וקנין:  אנחנו מכניסים מד מהירות אלקטרוני, שזה מכשיר שיוכלו לרכז איתו מאמץ, לשים עשרה כאלה לאורך כביש מסוים

סנ"צ רפי וקנין:  הוא יכול לתפוס חמישה, שישה נתיבים, הוא לא מתחשל בשום מזג אוויר, עובד על אפקט אחר לגמרי של הדופלר

סנ"צ רפי וקנין:  המהירות הממוצעת של שתי מצלמות, נקודה איי, נקודה בי, שאנחנו בוחנים אותם גם בכבישים עירוניים, גם בבין עירוניים עצמם, זו המטרה שלנו

צביקה פוגל: זה הפרויקט בכביש 90

סנ"צ רפי וקנין: חלק ממנו

סנ"צ רפי וקנין:  גם בכביש 90 יש AI, שזה המצלמות אנליטיקה

סנ"צ רפי וקנין:  שזה למעשה, הוא השובר שוויון

סנ"צ רפי וקנין:  למעשה המצלמות הללו, אנחנו הגענו איתם לרמה כזאת שכל עבירה נראית בעין, למעט שכרות וסמים

סנ"צ רפי וקנין:  היא יכולה לבצע, טלפון נייד, עקיפה מסוכנת, נהיגה בשול, סטייה מנתיב, אי מתן זכות קדימה להולכי רגל

בועז טופורובסקי: מתי אני אסתכל בטלפון בנהיגה ויהיה לי בראש רגע רגע מישהו מצלם אותי?      

סנ"צ רפי וקנין: אני מאמין שאם נצליח לקדם את תהליכי חקיקה ולחלץ את הסיפור הזה של חזקת אמינות מכשור אכיפה עצמה, יחד עם הזה, אנחנו נוכל לצמצם בחצי את הזמן של בין שנה לשנתיים אנחנו יכולים להיות שם

בועז טופורובסקי: מרכז האופוזיציה, מר קואליציה, אני מתחייב - - - כל מה שמגיע בתחום הזה, אנחנו מבחינת האופוזיציה, חקיקה מהירה כמה שיותר מהר, לא עושים מזה פוליטיקה

רפ"ק דפנה יפרח: אז אם יורשה לי רגע, יש פה התחייבות

רפ"ק דפנה יפרח:  אני רוצה, סליחה רפי שאני קוטעת, אבל אם כבר יש התחייבות גם של האופוזיציה ואולי הקואליציה, אז יש לנו מספר הצעות חוק שמאוד מאוד משמעותיות

רפ"ק דפנה יפרח:  אני דפנה יפרח, אני יועצת משפטית באגף הטכנולוגיות, לשעבר יועצת משפטית של אכיפה דיגיטלית

רפ"ק דפנה יפרח:  אני מתנצלת רפי שקטעתי באמצע, אבל אנחנו פשוט דיברנו על קידומי החקיקה שצריך לקדם, ויש לנו פה מספר קידומי חקיקה

סנ"צ רפי וקנין: אז אולי רגע לפני כדי שנעשה, תבינו, התוכנית שלנו מדברת על אפקטיביות, לגיטימציה ויעילות

סנ"צ רפי וקנין:  זאת אומרת, היא נותנת מכלול שלם, שהיא גם דברים שאמורים לסייע לאזרח בשקיפות עצמה כדי שהלגיטימציה תעלה יותר ותהיה מקובלת על ידי האזרח

סנ"צ רפי וקנין:  וכאן אני אוביל באמת לדפנה, מהם קידומי החקיקה שבאמת אמורים לסייע לנו בתחום הזה? ונקודה אחרונה כדי שאני אעביר את רשות הדיבור אלייך, חשוב להבין, אולי חבר הכנסת בועז טופורובסקי גם ישמע את זה, המטרה שלנו זה הכשרת מכשור האכיפה

סנ"צ רפי וקנין:  המטרה היא להכשיר את מכשור האכיפה, לא להתעצמות

סנ"צ רפי וקנין:  התעצמות זה תקציבים אחרים לגמרי, כן? צריך להבין את זה

סנ"צ רפי וקנין:       אז בבקשה דפנה

רפ"ק דפנה יפרח: תודה

רפ"ק דפנה יפרח:  אז דיברנו פה באמת, להכניס מכשור אכיפה לוקח לנו כמשטרה בין 4-5 שנים רק להכניס את המכשור

רפ"ק דפנה יפרח:  אמרנו, אנחנו באמת, אנחנו לא טובים מכל העולם, אנחנו טובים כמו העולם

רפ"ק דפנה יפרח:  אם יש לנו מכשור אכיפה שכבר קיבל את ההכשרה של התקנים הבין לאומיים, אין שום סיבה שאנחנו נצטרך להתחיל את כל התהליך הזה מחדש

רפ"ק דפנה יפרח:       כרגע, כשאנחנו מכניסים מכשיר אכיפה שמבצע מדידת מהירות לדוגמה, אנחנו צריכים לעבור את מכון התקנים, צריכים לעבור סאגה של חוות דעת מומחים, להעיד בבית המשפט את כל אחד מהמומחים, סאגה של שנים

רפ"ק דפנה יפרח:  אנחנו מכירים כולם את האירוע של א/3 שהשבתנו את המערכת והפעלנו מחדש, ועכשיו קיבלנו פסק דין אחד, וגם מחוזי, אבל מתנהלים במקביל עוד שני הליכים נוספים, ובאמת אנחנו בתהליך מאוד מאוד ארוך

רפ"ק דפנה יפרח:  אז דיברו פה כולם, אני חושבת שכולנו מסכימים, אנחנו לא מוותרים על אכיפה של שוטר בשטח, אבל אנחנו בהחלט חייבים להעצים את האכיפה הדיגיטלית, ובשביל שנוכל להעצים את האכיפה הדיגיטלית, יש לנו מספר חוקים שאנחנו חייבים כולנו פה לשלב ידיים, זרועות, ולקדם

רפ"ק דפנה יפרח:       אחד, חוק חזקת אמינות

רפ"ק דפנה יפרח:  חוק חזקת אמינות שיגיד, כשאנחנו מביאים מכשור אכיפה מסוים, ועברנו תהליך שאנחנו בדיוק מגבשים את הנושא הזה, אבל כשעברנו את התהליך הזה והוכחנו אותו פעם אחת, אנחנו לא נצטרך להמשיך ולהוכיח אותו בכל דיון מחדש

רפ"ק דפנה יפרח:  זה משהו משמעותי מאוד, אחד, לוודאות המשפטית

רפ"ק דפנה יפרח:  שתיים, בכלל לנו

רפ"ק דפנה יפרח:  בסוף התביעה צריכה להתמודד פה עכשיו גם עם משאבים

רפ"ק דפנה יפרח:  אנחנו רוצים להביא מכשור אכיפה אחד, אנחנו מרכזים מאמצים על מכשור האכיפה, אנחנו לא יכולים להביא מכשור אחר, כי אין לנו את האנשים שיכניסו אותו, ולכן חוק חזקת אמינות, אנחנו מ-2008, אני חושבת 2008 היה נוסח כחול ראשון של החוק הזה, ומאז אנחנו עוד מעבירים נוסחים ומדברים, ובתוך הממשלה, ומחוץ לממשלה, ועם השותפים, אבל החוק הזה תקוע ולא מתקדם

צביקה פוגל: באיזה מקום הוא היה? באיזה ועדה?      

רפ"ק דפנה יפרח: כלכלה

צביקה פוגל: הבנתי

צביקה פוגל:  לא, זה סתם היה רמיזה, אנחנו הרי עובדים כרגע על איזשהו חוק של מצלמות

רפ"ק דפנה יפרח: נכון, אז אני אומרת, זה חוק מספר אחד שאנחנו מבחינתנו רוצים לקדם

רפ"ק דפנה יפרח:  יש לנו עוד מספר חוקים, ואני חושבת שאנחנו צריכים, כולם צריכים לרשום, לדעת להכיר ולקדם

רפ"ק דפנה יפרח:       נהג עיקרי – נהג עיקרי אנחנו מדברים היום, אני לא זוכרת אחוזים, אולי חברי פה ג'יבלי אולי אתה תדע להגיד לנו, אחוז רכבי הליסינג שנמצאים על הכביש

רפ"ק דפנה יפרח:  יש לנו בעצם כשאנחנו מדברים על אכיפה דיגיטלית, יש חזקת בעלות

רפ"ק דפנה יפרח:  אנחנו שולחים את הדוחות לבעל הרכב, זה לא בהכרח מי שמשתמש ברכב

רפ"ק דפנה יפרח:  30% מהרכבים קשה לנו לאתר את הנהג וכתוצאה מכך ההרתעה יורדת

רפ"ק דפנה יפרח:  אנחנו רוצים לקדם חוק שיחייב רישום על רישיון הרכב של הנהג העיקרי

רפ"ק דפנה יפרח:  אין סיבה שרכבי הליסינג או הנהגים שנוהגים ברכבי הליסינג - - -      

צביקה פוגל: הנקודה ברורה דפנה

רפ"ק דפנה יפרח: יש לנו אוטומציית אכיפה, זה חוק היום

רפ"ק דפנה יפרח:  היום בשביל לשלוח דוחות אני חייבת מפענח

רפ"ק דפנה יפרח:  צריך לשבת איש אגף התנועה, לראות את התמונות, להגיד כן הייתה עבירה, על אף שבעצם אנחנו מסתמכים על מכשיר שהוא אמין ואנחנו כבר עברנו את הסאגה, אמרנו גם בחו"ל גם פה בארץ

רפ"ק דפנה יפרח:  אין סיבה באמת שאת הדוח הזה לא נוכל להפיק באופן אוטומטי

רפ"ק דפנה יפרח:  גם את החוק הזה אנחנו רוצים ומבקשים לקדם, ולשנות כך שנוכל, שהמצלמה כשצילמה תעביר ותוך 24 שעות גג יהיה לנהג כבר את הדוח שלו, הוא יידע שהוא נהג

רפ"ק דפנה יפרח:  שוב, ההרתעה

רפ"ק דפנה יפרח:       והצעת חוק אחרונה, זה מדרג תשלומים

רפ"ק דפנה יפרח:  גם פה אנחנו יודעים, דיברנו באמת על ההרתעה וסיכוי העבריין להיתפס

רפ"ק דפנה יפרח:  אנחנו יודעים שההרתעה זה בעצם מהיום, לא מהרגע שהוא קיבל את הדוח, אלא ברגע שהוא שילם, כלומר שנרשמה לחובתו העבירה, ולכן אנחנו רוצים לייצר איזשהו תמריץ לנהג לשלם את הדוחות שלו כמה שיותר מהר, ולכן ליצור איזשהו מדרג תשלומים כך שככל שהוא ישלם מהר יותר, אז הוא יקבל אולי אחוז הנחה מסוים, אבל מבחינתו ההרתעה תגבר

רפ"ק דפנה יפרח:  לכן זה סט החקיקות שאני מבקשת פה

צביקה פוגל: תודה דפנה

סנ"צ רפי וקנין: אפשר חצי משפט כדי להשלים את זה? חשוב להבין שאנחנו גם לקראת חקיקת חוק בתי הדין המנהליים לתעבורה, ושני החוקים הללו, שזה מדרג תשלומים וחוק חזקת אמינות מכשור האכיפה, הם חוקים שאמורים לסייע בסופו של דבר להצלחה של החוק הזה של בתי הדין

סנ"צ רפי וקנין:  כי אם לא כן, אנחנו נמצא את עצמנו באפקט הדלת המסתובבת

סנ"צ רפי וקנין:  אנשים ימשיכו להגיש ערערים, יגיעו לבית המשפט לתעבורה, ולדון באותו מכשור

סנ"צ רפי וקנין:  בטח שאנחנו בפתחה של המהפכה הזאת של אכיפה דיגיטלית

צביקה פוגל: תודה רבה רפי

צביקה פוגל:  אני מתנצל, אני לא יכול לתת לעוד אנשים לדבר, אנחנו חייבים לסיים, יש לנו עוד דיונים

צביקה פוגל:  אבל הנושא הזה הוא חשוב מידי מכדי שנזנח אותו, ואני מבטיח לכם שנעשה לזה המשך

צביקה פוגל:  בועז מילות סיכום בבקשה

בועז טופורובסקי: תודה רבה אדוני היו"ר, ותודה רבה גם על הכנות שהייתה כאן והעלאת הבעיות

בועז טופורובסקי:  אני החכמתי, קיבלתי תשובות על הרבה דברים שלא ידעתי, ואין ספק שמדובר על אנשים שאכפת להם ורוצים להציל חיים

בועז טופורובסקי:  אני רק רוצה להעיר כמה דברים, קודם כל דיברתם על המכשיר נייד שזה רוב תאונות

בועז טופורובסקי:  אני חושב שחלק מהעניין זה גם בחקירה, היו הרבה מאוד מהחקירה שאני מרגיש, ממה שבדקתי על תאונות, רוצים לסגור את זה ואומרים טעות אנוש, אבל לא בודקים את הנושא של סלולרי, ואני יודע שזה לא מספיק נבדק, ואפשר לבדוק אם מישהו השתמש בסלולרי ברגע שיודעים את שעת התאונה

בועז טופורובסקי:  זה דבר אחד

בועז טופורובסקי:       דבר שני, משמרות הזהב אני מרגיש שקצת מרחתם את זה

בועז טופורובסקי:  כאילו אתם חושבים שהמש"קים זה סיפור הצלחה - - - הגורמים המקצועיים כולל משרד החינוך, מסבירים שזה ממש לא סיפור הצלחה ויש ירידה

בועז טופורובסקי:  אני ממש אשמח, שרית כאן זה את מהמשרד, כשאתם מדברים על הנושא של התקציבים זה לא הרבה כסף, זו לא הכשרה ארוכה, ויש לנו ניסיון מהמצב הקודם ומהמצב החדש

בועז טופורובסקי:  הגורמים המקצועיים באו עם איזשהן הערות חשובות

בועז טופורובסקי:       הגיוס כוח אדם אני לא הייתי מוותר עליו כל כך מהר, בגלל הנושא

בועז טופורובסקי:  כמה שנקדם חקיקה והכל, הנושאים הטכנולוגיים הם נושאים שלוקחים זמן

בועז טופורובסקי:  אם אנחנו רוצים לטפל בדברים כמה שיותר מהר

בועז טופורובסקי:  וגם כאן אפשר לעזור עם שח"מ, שזה לא כוח אדם קבוע, כוח אדם זול, כוח אדם שגם לדעתי נותן פתרון להרבה מאוד אנשים שיש להם בעיות שונות ומשונות להתגייס לצבא וכן יכולים להתגייס למשטרת ישראל ומכל מיני סיבות

בועז טופורובסקי:       מבצע האכיפה, אני חושב שצריך להגדיל את מבצעי האכיפה

בועז טופורובסקי:  דיברתם על המגזר הערבי, אני חושב שקצת בינתיים לפעמים גם אם תקינה נמוכה יותר, אפשר לעשות מיסוך על ידי זה שפתאום יעשו מבצע אכיפה ואז אנשים ירגישו שיש יותר ממה שיש יותר בפועל, כי באמת אנחנו יודעים שכשאנשים מרגישים שמסתכלים עליהם המשטרה, אז הם נוסעים יותר טוב

בועז טופורובסקי:  אני גם אומר ששוטר עם מצלמה בגשר, זה מה שרפי גם הראה, אבל גם כולנו מכירים, יושב עם מצלמת סטילס, יכול לראות מספיק ולצלם עד שהמערכת האוטומטית החכמה, הגאונה, עד אז מספיק שיראו שוטר

בועז טופורובסקי:  אני אגיד לכם אפילו יותר מזה, בובה עם צ'קלקה על הראש שעומדת על גשר, אנשים ייסעו יותר רגוע

צביקה פוגל: עכשיו שרפת להם רעיון

בועז טופורובסקי: בובה כזאת שתזוז, שיהיה טכנולוגי

בועז טופורובסקי:  חקיקה – עוד פעם, אני עומד בהתחייבות שלי, אם אדוני רוצה לקדם את זה בוועדה, אני אשמח להצטרף ולעשות כל מה שאפשר

בועז טופורובסקי:  אני מתחייב, לא אכפת לי כמה יהיה קשה וכמה יהיה קשוח, זה התפקיד שלי מהכיוון שלנו מהאופוזיציה לא לעשות שום קושי עם כל ארבעת החוקים שדיברתם עליהם, ואני אשמח לקדם את זה בהקדם

צביקה פוגל: קודם כל תודה רבה לכולם

צביקה פוגל:  אני באמת חושב שהייתה פה כנות מקצועית, שזה דבר מאוד חשוב בדיונים כאלה, הדברים הונחו על השולחן

צביקה פוגל:  עמיר ייאמר לזכותך, גם אני שומע סוף סוף נתונים בכלל בדיונים שאני מקיים, וזה בהחלט ראוי

צביקה פוגל:  אני אבקש גם חלק מהנתונים או השלמות לקבל גם בכתוב, כדי שזה יהיה לנו מול העיניים, כי אני מתכוון לעשות לזה דיון המשך מסיבה מאוד פשוטה – אני איש צבא לשעבר אתם יודעים

צביקה פוגל:  מלחמות היה פעם שטח העיסוק העיקרי שלי, ובמלחמות צריך להתייחס ברצינות גמורה

צביקה פוגל:  כלומר, בפעם הבאה שאנחנו ניפגש, זה יהיה כנראה במושב הבא, אני אבקש לראות תוכנית

צביקה פוגל:  מה התוכנית שלנו לשנים הקרובות לנצח את המלחמה הזאת

צביקה פוגל:  30 אלף נפגעים בשנה זה משהו בלתי נסבל

צביקה פוגל:  שמחתי לשמוע שאנחנו היום עם 2000 פחות, שזה נהדר, זה כמעט 10% פחות, יוצא מן הכלל

צביקה פוגל:  אבל אני ארצה לראות תוכנית ולהבין לאן אנחנו הולכים

צביקה פוגל:       אני ארצה לראות גם במסגרת התוכנית את ההצטיידות הטכנולוגית, מאוד חשובה

צביקה פוגל:  בצידה גם אולי את ההשלמות של כוח אדם, וניידות וכו'

צביקה פוגל:  בכל אשר לנושא גיוס כוח אדם, אני אשמח לעזור לכם עמיר בכל הנושא של גיוס שח"מ

צביקה פוגל:  אני חושב שזה רעיון שיכול להיות מצוין

צביקה פוגל:  ואני אבקש מכם לבחון במסגרת המשרד והמשטרה וכל רשויות השלטון המקומי, את האפשרות לשלב בחלק מהפעילויות גם את השיטור העירוני

צביקה פוגל:  אפשר להרוויח פה עוד אלמנט מהם, אולי בתחום הזהב, אולי בתחומים אחרים

צביקה פוגל:  אתם מבינים בזה יותר ממני

צביקה פוגל:       אני ארצה מאוד לראות במפגש הבא את הפקת הלקחים לאורך השנים

צביקה פוגל:  מה אנחנו למדים

צביקה פוגל:  אני חורג רגע מלוח הזמנים שלנו, אני שם את זה רגע בסוגריים

צביקה פוגל:  כשאני הייתי צעיר, היה יום בשבוע שכל אחד בחר שהאוטו שלו לא נוסע

צביקה פוגל:  יום בשבוע

צביקה פוגל:  אני מעריך שבאותן שנים זה בגלל הדלק, אבל באותן שנים אני מעריך שבמספר אחוזים באופן סטטיסטי, גם ירדו התאונות

צביקה פוגל:  מבחינתי הכל לגיטימי במלחמה על חיי אדם, כי זה מאוד מתחבר לי למי שקרא לזה ביטחון אישי

צביקה פוגל:  נכון מאוד, זה חלק מהביטחון האישי, ונשתדל לתת לזה מענה

צביקה פוגל:       מישהו פה דיבר על תרבות הנהיגה, אכן כן

צביקה פוגל:  ואני אומר לכם, במסגרת התוכנית בואו נראה

צביקה פוגל:  תרבות הנהיגה שונה במגזרים שונים, וצריך ללמד את זה היטב

צביקה פוגל:  אני חייתי כל חיי עד לפני 16-17 שנים בנגב, בתפקידים שונים ובמגורים, בבאר שבע ובמיתר

צביקה פוגל:  תרבות הנהיגה בנגב שונה מתרבות הנהיגה שאני מכיר היום בצפון

צביקה פוגל:  אני גר במשמר הירדן, זה משהו שונה

צביקה פוגל:       אז בואו ניתן יד לנצח את המלחמה הזאת, זה לא משהו שהוא גזירה משמיים

צביקה פוגל:  למרות שאתה מהאופוזיציה אני מודה לך על הרעיון לקיים את הדיון הזה

צביקה פוגל:  אנחנו מחמיאים לפעמים גם לאופוזיציה, זה אדיבות המנצחים

צביקה פוגל:  תודה רבה לכולם, המשך יום מוצלח